Scepticus Batsicus: Ιουνίου 2014\nΉσαν μια κάποια λύσις...\nΗ σωστή Δημοκρατία δεν εκδικείται.\nO Σακκάς δεν έμεινε προφυλακιστέος τρία χρόνια γιατί ήταν κωλόπαιδο. Ούτε γιατί κρίθηκε εκ των προτέρων ένοχος. Ως την τελεσίδικη απόφαση του δικαστηρίου, όλοι είναι αθώοι, μέχρις αποδείξεως του εναντίου.\nΑκόμα και αν δε συμπαθείς κάποιον κατηγορούμενο, ακόμη και αν κάνει μπαμ ότι είναι ένοχος, όσο σοβαρές και να’ ναι οι πράξεις για τις οποίες κατηγορείται, ακόμη και αν εσύ, ο αντιφασίστας, θέλεις να τον σαπίσεις αντιφασιστικά στο ξύλο και να τον ρίξεις με αντιφαστιστικές, συνοπτικές διαδικασίες σε ένα ανήλιαγο, υγρό μπουντρούμι, ο κατηγορούμενος θεωρείται αθώος, μέχρι να καταδικαστεί.\nΗ σωστή Δημοκρατία δεν το παίζει έξυπνη.\nΜέχρι να διαβάσει κανείς το σύνολο μιας δικογραφίας, σπουδάσει νομική και τελειώσει τη σχολή δικαστών, αν εκφέρει απόλυτη γνώμη για αποφάσεις Ανακριτών, Εισαγγελέων, Δικαστών κλπ, είναι απλά ένας ηλίθιος ξερόλας.\nΗ σωστή Δημοκρατία έχει κανόνες και τους ακολουθεί, no matter what.\nΌταν κάποιος δεν προφυλακίζεται, δεν σημαίνει ότι αθωώνεται, ούτε ότι δεν είναι δεμένο το κατηγορητήριο. Και όταν προφυλακίζεται, δεν σημαίνει ότι θεωρείται ένοχος. Η προσωρινή κράτηση, όπως είναι ο σωστός όρος, δεν έχει τιμωρητικό χαρακτήρα. Κρατείται προσωρινά κάποιος όταν θεωρείται πιθανό να διαφύγει πριν τη δίκη και είναι πιθανό να διαπράξει νέα αδικήματα μέχρι αυτή. Οι κατηγορίες συνεχίζουν να τον βαραίνουν μέχρι να τελειώσει η δίκη, όταν αυτή γίνει με το καλό, ασχέτως της πίεσης που ασκείται από την κοινή γνώμη ή από αλλού (wink wink).\nΗ σωστή Δημοκρατία is a bitch κατά βάθος και έχει τις πισινές της.\nΤο γεγονός ότι δεν κρατείται προσωρινά κάποιος υπόδικος, δεν σημαίνει πως μέχρι να γίνει η δίκη δεν μπορεί να διαταχθεί τελικά η προσωρινή κράτησή του, αν προκύψουν νέα στοιχεία για άλλο αδίκημα ή αν δημιουργηθούν υπόνοιες ότι δεν θα παραστεί σε αυτή, προσπαθώντας να αποφύγει την πιθανά επιβαλλόμενη ποινή.\nΗ σωστή Δημοκρατία δεν πανικοβάλλεται.\nΔρα ψύχραιμα και μεθοδικά, μέχρι να εκμηδενίσει τον εχθρό της. Γιατί οτιδήποτε λιγότερο είναι ημίμετρο και αν δεν σβήσεις τον εχθρό σου από το χάρτη, αργά ή γρήγορα θα τον βρεις μπροστά σου.\nΚαι για να μην παρεξηγηθώ, η σωστή Δημοκρατία, μειδιά σαρδόνια κάθε φορά που ακούει από απροσάρμοστους, ψευδοεπαναστάτες κάφρους, να λένε ότι διώκονται για πολιτικούς λόγους. Το άκουσε από τον Κουφοντίνα, το άκουσε και από τον Κασιδιάρη.\nΌλοι αυτοί πρέπει να το πάρουν απλά απόφαση. Εχθρός της Δημοκρατίας είναι όποιος παραβιάζει το Νόμο. Τον παραβίασες; Πας φυλακή. Τέλος.\nΚαι να σας πω και κάτι; Εμένα κάποιο πουλάκι μου σφύριξε πως δεν υπάρχουν στ’ αλήθεια βάρβαροι. Μόνο κριτές, δικαστές, κουτσομπόλες, που σχολιάζουν τα τεκταινόμενα βλέποντάς τα από απόσταση και μέσα από τα χρωματιστά τους γυαλιά. Άλλα με μπλε φακούς, άλλα με μαύρους, άλλα με κόκκινους. Όλοι αυτοί πρέπει όμως να βγάλουν το σκασμό και να αφήσουν τη δικαιοσύνη να κάνει τη δουλειά της.\nΓιατί, όπως γυρνούν ανήσυχοι στα σπίτια τους απ’ τις πλατείες και τους δρόμους, έχουν συλλογιστεί τι θα απογίνουν χωρίς βαρβάρους; Με ποιους θα ασχολούνται αν διαψευσθούν από την αποτελεσματικότητα της δικαιοσύνης; Ποιον θα’ χουν να τα ρίχνουν όλα; Γιατί οφείλουν να παραδεχτούν πως, όσο να’ ναι, αυτοί οι άνθρωποι ήσαν μια κάποια λύσις...\nΑναρτήθηκε από scepticusbatsicus στις 00:45 0 Έβαλαν το μυαλό τους να δουλέψει\nΕτικέτες Δημοκρατια, Κασιδιαρης, Κουφοντινας, προσωρινη κρατηση, προφυλακιση, Σακκας, Χρυση Αυγη, eyedoll\nΟι κοντινές σου Ιθάκες\nΚαθώς διανύω τις τελευταίες ημέρες των διακοπών με την οικογένεια, μου συνέβη κάτι που θα' θελα να το μοιραστώ, μιας και είναι από αυτά που σε κάνουν πιο σοφό, ώστε να καταλάβεις τι σημαίνουν οι Ιθάκες.\nΜας πρότειναν λοιπόν, να πάμε στην παραλία Σαμικού. Προχωράμε στην εθνική, βλέπουμε "ΣΑΜΙΚΟ" δεξιά, στρίβουμε δεξιά, που είναι και η κατεύθυνση της θάλασσας άλλωστε. Αρχίζει όμως ο δρόμος να ανηφορίζει κι εμείς να αφήνουμε τη θάλασσα πίσω μας. Μετά από δυο-τρία χιλιόμετρα και ενώ έχουμε φτάσει πλέον σ' ένα γραφικό χωριουδάκι που βλέπει από ψηλά το βαθύ γαλάζιο, αρκετά χιλιόμετρα όμως μακριά του, αρχίζουμε να αισθανόμαστε ότι κάτι δεν πάει καλά.\nΠροχωράμε και προχωράμε με τα αυτοκίνητο μέσα από κάτι στενότατα πλακοστρωμένα, ελικοειδή δρομάκια και ανάμεσα από πολύχρωμα, μικρά, δίπατα σπίτια, ώσπου φτάνουμε σε αδιέξοδο. Δεξιά μας, ένα υπέροχο, μικρό εκκλησάκι. Μπροστά μας, μία κατά τα φαινόμενα, παλιά κρήνη με τρεχούμενο νερό. Αριστερά μας, πλαγιά κατάφυτη από ελιές, πεύκα και πουρνάρια. Θάλασσα πουθενά. Ούτε με τα κιάλια.\nΑποφασίζω να σταθμεύσω το αυτοκίνητο και να περπατήσω πενήντα μέτρα πίσω, ώστε να ρωτήσω μια γιαγιά που καθόταν σ' ένα πεζούλι -ήταν δεν ήταν ενενήντα χρόνων.\n"Καλησπέρα!", της λέω. Μου χαμογελάει έκπληκτη, μ' ένα χαμόγελο που αν ήταν πιο γλυκό, θα έπρεπε να χτυπήσω επί τόπου ένεση ινσουλίνης από το ζάχαρο που θα ανέβαζα.\n"…Ωραίο το χωριό σας, αλλά μάλλον δεν θέλαμε να ‘ρθουμε εδώ".\nΣυνεχίζει να μου χαμογελάει, το ίδιο έκπληκτη, το ίδιο γλυκά και με το ίδιο βλέμμα κοιτάω-τον-πλάτανο-πίσω-σου-λες-και-είσαι-διάφανος.\nΣυνεχίζω να της μιλάω.\n"Το Σαμικό είν' εδώ;".\n"Λέω, το Σαμικό είναι εδώ;".\n"Το Γιώργο;", μου λέει και αρχίζω να την κοιτάω με το ίδιο βλέμμα, προσπαθώντας να μη βάλω τα γέλια.\n"Το Σαμικό είν' εδώ;" επαναλαμβάνω φωναχτά, σκεπτόμενος πως δεν θα κάνουμε μπάνιο σήμερα, αλλά ίσως και ποτέ.\nΜου γνέφει καταφατικά.\nΩραία, αρχίζουμε να βγάζουμε μια άκρη, σκέφτομαι.\n"Για την παραλία πώς πάμε;", τη ρωτάω φωναχτά.\n"Ουουου, εσύ έχεις χαθεί για τα καλά!", μου λέει και βάζει τα γέλια.\n"Έτσι φαίνεται. Τώρα τί κάνουμε;".\n"Θα πας πίσω, από 'κει που ήρθες και θα ρωτήσεις μια κυρία που κάθεται σε κάτι σκαλιά. Την είδες, δεν την είδες όπως ερχόσουν; Όλο εκεί κάθεται αυτή".\nΤης γνέφω καταφατικά -δεν είχα δει καμιά κυρία όπως ερχόμουν- και επιστρέφω χαμογελώντας στο αυτοκίνητο. Περιμένει η γυναίκα μου να της πω πού θα πάμε, εγώ της διηγούμαι τον παραπάνω διάλογο και ξεσπάμε και οι δύο στα γέλια. Κατεβαίνουμε, πίνουμε νεράκι από την κρήνη -δροσίστηκε η καρδούλα μας- ρεμβάζουμε το τοπίο για λίγο και φεύγουμε χαμογελαστοί.\nΤελικά, εμείς ψάχναμε, λέει, το Κάτω Σαμικό, τέσσερα-πέντε χιλιόμετρα πιο κάτω στην εθνική από εκεί που στρίψαμε και όντως το βρήκαμε, με τα πολλά. Με μια παραλία, ονειρική. Ούτε στο Χαβάη 5-0 είχαν τέτοιες.\nΑλλά τί να το κάνεις; Εμένα στο μυαλό μου χαράχθηκε το εκκλησάκι, το γάργαρο νερό της κρήνης, τα πολύχρωμα σπιτάκια, η κατάφυτη πλαγιά και φυσικά, η γιαγιούλα. Με το γλυκό χαμόγελο, το διαπεραστικό βλέμμα, τα βουλωμένα αυτιά και την αξεπέραστη ικανότητα να δίνει οδηγίες.\nΜακάρι όλοι οι πηγαιμοί μου να είναι τέτοιοι, ευχόμουν μέσα μου ξαπλωμένος στην άμμο. Κι εγώ υπόσχομαι πως δεν θα φοβάμαι ούτε τους Λαιστρυγόνες, ούτε τους Κύκλωπες.\nΑναρτήθηκε από scepticusbatsicus στις 00:29 0 Έβαλαν το μυαλό τους να δουλέψει\nΕτικέτες γιαγια, διακοπες, θαλασσα, Ιθακη, καλοκαιρι, παραλια, Σαμικο, eyedoll\nΜην κάψετε την ηρωίνη, δώστε τη στα πρεζόνια\nΤολμήστε την μερική νομιμοποίηση των ναρκωτικών.\nΝα μπορεί ο ναρκομανής να τα προμηθεύεται δωρεάν μόνο από τα κέντρα απεξάρτησης ή από πιστοποιημένα νοσοκομεία, με την προϋπόθεση ότι θα παίρνει τη δόση του εκεί. Σκεφθείτε, επί τέλους, καινοτόμα και ανθρωπιστικά. Αυτό το φορτίο ηρωίνης, μπορεί να γίνει η αφορμή ώστε ένα δυσβάστακτο φορτίο για τους ναρκομανείς, τις οικογένειές τους και την κοινωνία να αρχίσει να ελαφραίνει.\nΑναρτήθηκε από scepticusbatsicus στις 18:16 1 Έβαλαν το μυαλό τους να δουλέψει\nΕτικέτες απεξαρτηση, αποποινικοποιηση, ηρωινη, ναρκωτικα, πρεζονια, τζημερος, protagon\nΣαν ν' ακούς κλασσική μουσική...\nΠαρακολουθώ το Μουντιάλ όπως όλοι οι φίλαθλοι της γης. Συμπάσχω όταν ζορίζεται η Εθνική μας, πανηγυρίζω τα γκολ θαρραλέων μικρών όπως η αγαπημένη Κόστα Ρίκα, συγχύζομαι με την ξεδιάντροπη «κονσομασιόν» προς τους μεγάλους, εκστασιάζομαι με παραστάσεις όπως το ρεσιτάλ της Ολλανδίας, γελώ με τα παθήματα των Ισπανών, αναρωτιέμαι πότε θα εκραγεί το καζάνι που λέγεται «Βραζιλία των ανισοτήτων».\nΈπειτα, αλλάζω βαριεστημένος κανάλι. Το μπάσκετ του Ιουνίου είναι το κορυφαίο αθλητικό θέαμα του πλανήτη. Αρκεί να παίζεται μακριά από τα Βαλκάνια.\nΗ ημιτελική σειρά της Μπαρτσελόνα με τη Βαλένθια τελείωσε με 3-2 και κρίθηκε στο τελευταίο δευτερόλεπτο του τελευταίου αγώνα. Και οι πέντε αγώνες τελείωσαν με διπλό! Δεν άνοιξε μύτη. Στο τέλος χύθηκαν δάκρυα χαράς και δάκρυα απογοήτευσης. Οι πρωταγωνιστές αγκαλιάστηκαν και οι φίλαθλοι χειροκρότησαν. Δεν άνοιξε ούτε ρουθούνι. Εδώ, με πέντε διπλά σε ισάριθμους αγώνες, σίγουρα θα είχαμε νεκρούς.\nΜιλάνο-Σάσαρι, ημιτελικοί του ιταλικού πρωταθλήματος. Εξι αγώνες, τέσσερα διπλά. Η Αρμάνι νίκησε δύο φορές στη Σαρδηνία, η Σάσαρι δύο φορές στο μιλανέζικο Φόρουμ. Ο κόσμος ευχαριστήθηκε με την ψυχή του, ξελαρυγγιάστηκε από τις φωνές και στο τέλος ευχαρίστησε με γενναίο χειροκρότημα νικητές και ηττημένους. Δεν άνοιξε μύτη. Εδώ, με τέσσερα διπλά σε έξι αγώνες, θα είχαμε εμφύλιο.\nΡεάλ-Μάλαγα 3-1, ο άλλος ημιτελικός της Ισπανίας. Από τις τρεις νίκες της «βασίλισσας», οι δύο σημειώθηκαν στην παράταση και η άλλη στον πόντο, με σκάνδαλο διαιτησίας. Το πατροπαράδοτο θέατρο έπεσε σύννεφο. Το κοινό φανατίστηκε, συμμετείχε στο δράμα, εν τέλει επέστρεψε στο σπίτι του με τα κύτταρα γεμάτα. Ο Γολιάθ νίκησε τον Δαυίδ με άνωθεν λαθροχειρία. Εδώ, θα κηρύσσαμε τον πόλεμο και θα παίρναμε τους παίκτες από την Εθνική.\nΣτη Σερβία, ο πρώτος τελικός ολοκληρώθηκε με 4 εναντίον 2, αφού έπεσε ξύλο στο παρκέ και οι ομάδες αποδεκατίστηκαν. Στην Τουρκία, αφιονισμένοι οπαδοί πέταξαν κόπρανα στον αντίπαλο προπονητή. Της Ελλάδας τα καμώματα καλύτερα να μη τα θυμηθούμε. Mπαλκάνια, Τρίτος κόσμος. Το μπάσκετ της ντροπής, ή μάλλον, το ποδόσφαιρο της ντροπής: Παναθηναϊκός-Ολυμπιακός, Γαλατασαράι-Φενέρμπαχτσε, Παρτίζαν-Ερ.Αστέρας. Ποδόσφαιρο, καμουφλαρισμένο. Από το ταλαίπωρο μπάσκετ, αυτές οι αντιπαλότητες είναι περαστικές.\nΑκόμη και οι Ισπανοί, που υποτίθεται είναι ίδιοι με εμάς, ξεπέρασαν την παιδική ασθένεια που στα Βαλκάνια μοιάζει ανίατη. Οι οπαδοί της Ρεάλ και της Μπάρτσα συνυπήρξαν χωρίς το παραμικρό παρατράγουδο στο Μιλάνο, στο Λονδίνο, στη Βαρκελώνη του 2011. Ας μην ανοίξουμε συζήτηση για το ετήσιο φάιναλ-8 του Κυπέλλου του Βασιλιά.\nΠρώτα και πάνω απ’όλα, η Αμερική. Οι Σαν Αντόνιο Σπερς. Δεν κάνουν μπάσκετ, κάνουν ποίηση. Τους βλέπεις να κυκλοφορούν τη μπάλα και νομίζεις ότι ακούς κλασσική μουσική.\nΜαζέψτε τα καλούδια του ποδοσφαιρικού Μουντιάλ, δεκαπλασιάστε τα, στολίστε τα με χρυσοποίκιλτη κορδέλα, και πάλι θα δυσκολευτείτε να πλησιάσετε το αθλητικό μεγαλείο αυτής της ομάδας. Η μπάλα εξαφανίζεται από το γήπεδο, το καλάθι εξαφανίζεται από τα μάτια των αντιπάλων. Η μαγευτική παράσταση των φετινών τελικών αμφιβάλλω αν έχει προηγούμενο στην ιστορία του ΝΒΑ.\nΟι Σπερς, των μεταναστών: Γκρεγκ Πόποβιτς από την Κροατία, Μάνου Τζινόμπιλι από την Αργεντινή, Τιμ Ντάνκαν από τις Παρθένες Νήσους, Τόνι Πάρκερ και Μπορίς Ντιαό από τη Γαλλία, Πάτι Μιλς και Άρον Μπέινς από την Αυστραλία, Μάρκο Μπελινέλι από την Ιταλία, Τιάγκο Σπλίτερ από τη Βραζιλία, Κόρεϊ Τζόζεφ από τον Καναδά.\n"Ήρθαμε να σας δείξουμε πώς πρέπει να παίζεται το μπάσκετ".\nΟ Κοάι Λέναρντ, ο σπουδαίος MVP των τελικών, από το γκέτο. Εσωτερικός, οικονομικός μετανάστης και αυτός.\nΟ «Ποπ». Ο Γκρεγκ Πόποβιτς. Ο άνθρωπος που φιλοτέχνησε τη μεγαλύτερη δυναστεία στο μετά τον Τζόρνταν ΝΒΑ. Ο φιλόσοφος, ο παιδαγωγός, ο φίλος, ο διδάκτωρ, ο δικτάτωρ. Εφτασε τους 5 τίτλους και θα είχε 6 αν δεν ήταν αδιαπραγμάτευτα προσηλωμένος στο προπονητικό του δόγμα. Ισως ο κορυφαίος προπονητής που πάτησε ποτέ το παρκέ του μπάσκετ. Την πρώτη σεζόν της καριέρας του, σε ένα μικρό κολέγιο, την τελείωσε με ρεκόρ 2-22. Οι ήττες του κόλλησαν το μικρόβιο.\nΚαι στο τέλος, η αγάπη. Τα δάκρυα. Ο Πάρκερ, στην αγκαλιά του Ντάνκαν. Ο Τζινόμπιλι, στην αγκαλιά του Πόποβιτς. Ο Λέναρντ, στα χέρια των συμπαικτών του. Ο ηττημένος Λεμπρόν Τζέιμς, πρώτος στον αντίπαλο πάγκο για συγχαρητήρια. Ένα πρόχειρο «πασίγιο» από τους απερχόμενους πρωταθλητές για τους θριαμβευτές της βραδιάς. Ο κλαμμένος Ντάνκαν, με τα παιδάκια του στα χέρια. Ο Τζινόμπιλι, περήφανος χαζομπαμπάς με τους γιους του. Ο Πάρκερ να ψάχνει στην εξέδρα το καινούριο του αμόρε και να στέλνει λάγνα βλέμματα.\nΟ ιδιοκτήτης της ομάδας, Πήτερ Χολτ, να παραμερίζει για να μη χαλάσει τις φωτογραφίες των παικτών του: «Από αυτούς ξεκινάει η επιτυχία, όχι από την κορυφή όπως λέτε». Να σκέφτεσαι την Ελλάδα και να μελαγχολείς. Να απορείς ποια κατάρα σε γέννησε στη χώρα που αρνείται να απολαύσει τον αθλητισμό της. Στον τόπο των αφιονισμένων, των θυμωμένων, των φανατισμένων, των αγανακτισμένων. Των επαναστατών χωρίς αιτία.\n"Εάν δεν σου αρέσει, να φύγεις, να μεταναστεύσεις, να πας αλλού", θα γράψει από κάτω ο Ελληνάρας. Αυτός που κυοφόρησε την κρίση αλλά αρνείται να αναγνωρίσει το τέκνον του.\nΌχι. Στον δικό μου τον κόσμο, οι άνδρες κλαίνε κιόλας. Πότε από χαρά, πότε από λύπη. Φέρνουν τα παιδιά τους στο γήπεδο και αφιερώνουν τη νίκη στο κορίτσι τους - ή στο αγόρι τους. Κάνουν και καρδούλες αν χρειαστεί. Μπάτσοι και στρατιώτες δεν πηγαίνουν στα γήπεδα. Στην εξέδρα κάθονται οικογένειες, όχι νεάντερταλ κακοποιοί. Οι ηττημένοι συγχαίρουν τους νικητές. Οι νικητές συγχαίρουν τους ηττημένους. Τα λάθη θεωρούνται ανθρώπινα. Οι θεωρίες συνωμοσίας χρησιμεύουν για διασκέδαση και καλαμπούρι. Η σακούλα με τα πολεμοφόδια είναι γεμάτη με χαρτοπόλεμο και κονφετί. Οι φίλαθλοι απαιτούν "defense" και όχι "γ*8α τους τη μάνα εοέ-οέ". Στις εξέδρες καταναλώνουν πατατάκια και όχι ηρωίνη. Οι εφημερίδες γράφουν για καλάθια και ριμπάουντ, όχι για τσιμπούκια.\nΈχει κι άλλο Μουντιάλ απόψε. Θα το παρακολουθήσω, όπως όλος ο κόσμος από την τηλεόραση-ΥΕΝΕΔ της Νέριτ. Το καλύπτω, άλλωστε, με σελίδες επί σελίδων, για την μαρτυρική Ελευθεροτυπία. Θα υποστηρίξω φυσικά την Εθνική μας, την απαλλαγμένη από γελοίες και προσχηματικές κόνξες από τους συλλόγους επισημαίνω, αρκεί αυτή να κρατήσει σε απόσταση τους παναγιώταρους και τα σταγονίδια. Μετά, την Κόστα Ρίκα, που δεν έχει καν στρατό.\nΑπό αύριο, όμως, ζάπινγκ στο ευλογημένο διαδίκτυο: Μιλάνο-Σιένα, τελικός υπ’αριθμόν 2, βράδυ Τρίτης. Την Πέμπτη αρχίζει και το γλέντι στη Μαδρίτη, Ρεάλ-Μπαρτσελόνα με Μπουρούση και Παπανικολάου.\nΤο ΝΒΑ δυστυχώς τελείωσε, αλλά το μπάσκετ είναι ακόμη εδώ. Κανονικό μπάσκετ, όχι σαν αυτό που ζούμε εδώ. Αθλητισμός, όχι πόλεμος. Έχουμε κι εμείς Μουντιάλ τον Σεπτέμβριο, άσχετα αν βάλθηκαν οι ένθεν κακείθεν "ασυμβίβαστοι" να μας το βγάλουν ξινό.\nΑναρτήθηκε από scepticusbatsicus στις 01:19 0 Έβαλαν το μυαλό τους να δουλέψει\nΕτικέτες Βαλκανια, επεισοδια, Μουντιαλ, μπασκετ, ποδοσφαιρο, χουλιγκανς, NBA, Spurs\nΈνα πολύ συγκινητικό φίλμ μικρού μήκους του Κωνσταντίνου Πιλάβιου που μιλά χωρίς να λέει πολλά για... την απύθμενη πατρική αγάπη. Αξίζει να αφιερώσετε δέκα λεπτά από το χρόνο σας.\nΑναρτήθηκε από scepticusbatsicus στις 03:07 0 Έβαλαν το μυαλό τους να δουλέψει\nΕτικέτες Κωνσταντινος Πιλαβιος, μπαμπας, πατερας, πατρικη αγαπη, ταινια μικρου μηκους, φιλμ, fathetly love\nΕυχόμαστε να μην σας χρειαστούν ποτέ. Ωστόσο οι πρώτες βοήθειες αποτελούν γνώσεις απαραίτητες για κάθε άνθρωπο, πόσο μάλλον για τους γονείς. Τα παιδιά είναι περισσότερο ευάλωτα στον κίνδυνο καθώς δεν έχουν επίγνωση του κινδύνου και η περιέργειά τους τα οδηγεί σε πράξεις και παιχνίδια που ίσως καταλήξουν να τα βλάπτουν. Μάθετε τι πρέπει να κάνετε σε επείγουσες καταστάσεις ατυχήματος στο παιδί.\nΤο Σωματείο μη κερδοσκοπικού χαρακτήρα, ΠΝΟΗ - Φίλοι Εντατικής Θεραπείας Παιδιού επισημαίνει ότι τα επείγοντα περιστατικά υγείας που συχνά παρουσιάζονται κατά την διάρκεια εργασίας, άθλησης, ή παιχνιδιού που έχουν ανάγκη άμεσης παροχής πρώτων βοηθειών, επιδεινώνονται λόγω έλλειψης ή καθυστέρησης βοήθειας. «Είναι εξαιρετικά σημαντικό να ξέρει κάποιος την κρίσιμη ώρα μιας ανακοπής να ξαναδώσει ζωή σε ένα παιδί ή ενήλικα μέχρι να φθάσει στο Νοσοκομείο», αναφέρει στην ιστοσελίδα του και για το λόγο αυτό οργανώνει Μαθήματα Βασικής Καρδιοπνευμονικής Αναζωογόνησης. Στο πλαίσιο αυτό μας βοήθησαν, με χαρά, στην υλοποίηση αυτού του χρηστικού άρθρου.\nΗ ΠΝΟΗ προτείνει να εκτυπώσετε και συμπληρώσετε την παρακάτω λίστα με τα τηλέφωνα πρώτης ανάγκης και να τα γνωστοποιήσετε και στους κοντινούς συγγενείς σας.\nΤο κουτί πρώτων βοηθειών πρέπει να το έχετε πάντα στο σπίτι και στο αυτοκίνητο και να περιέχει τα εξής:\nΛοσιόν για δερματικούς ερεθισμούς (αντιϊσταμινικό)\nΕνεργό άνθρακα (χαπάκια)\nΑντιαλλεργικά (σιρόπι - ταμπλέτες)\nΤα συμπτώματα μπορεί να περιλαμβάνουν ναυτία, εμετό ή κοιλιακό πόνο, ξαφνική απώλεια των αισθήσεων, αποπληξία, σύγχυση ή αδιαθεσία, ασυνήθιστη οσμή στο στόμα, υπολείμματα στο στόμα από άγρια φρούτα ή φύλλα, πόνος ή κάψιμο στο λαιμό από την κατάποση καυστικού υγρού ή οξέος.\nΑναρτήθηκε από scepticusbatsicus στις 00:44 0 Έβαλαν το μυαλό τους να δουλέψει\nΕτικέτες βρεφη, δηλητηριαση, θερμοπληξια, ΚΑΡΠΑ, καψιμο, παιδι, πνιγμος, ΠΝΟΗ, πρωτες βοηθειες, τσιμπημα, Heimlich\nΗ νομική σύγχυση που καλύπτει την υπόθεση «ζώα στην παραλία» προσφέρει πολλές δυνατότητες υποκειμενικής ερμηνείας.\nΣυνήθως είμαι αισιόδοξος. Συνήθως πιστεύω πως όσα γράφουμε εδώ διαφωτίζουν κάπως τις σκιές της ασυναρτησίας που προκύπτει από το χάος των νόμων και των διατάξεων, εκείνων που οριοθετούν -υποτίθεται- τα δικαιώματα και τις υποχρεώσεις των φιλόζωων. Αυτήν τη φορά όμως θα πρέπει να είμαι ειλικρινής. Τα όσα ακολουθούν είναι πιθανό να σας μπερδέψουν περισσότερο απ’ ό,τι θα σας διευκολύνουν.\nΆρα, αν πάτε σε μια παραλία και δεν υπάρχει ψυχή, μπορείτε να κάνετε μπάνιο μαζί με το σκύλο σας. Αν όμως εμφανιστεί ένας άλλος «λουόμενος» και δυσανασχετήσει, είστε υποχρεωμένος να μαζέψετε το ζώο σας. Απλό; Ούτε κατά διάνοια. Και να γιατί:\nΠοιος έχει την αρμοδιότητα να βεβαιώσει την παράβαση, αν κάνω το σφάλμα να βάλω το σκύλο μου στη θάλασσα, ακόμη και όταν κάποιοι διαμαρτύρονται; Μια γυναίκα, το 2000, αρνήθηκε να απομακρύνει το σκύλο της από την παραλία σε μια τοποθεσία του Σουνίου και κάποιος λουόμενος άσκησε εναντίον της αγωγή αποζημίωσης για «προσβολή της προσωπικότητάς του».\nΗ υπόθεση εκδικάστηκε στο Πολυμελές Πρωτοδικείο Αθηνών και η εναγόμενη αθωώθηκε, καθώς ο δικαστής αποφάσισε ότι «οι παραλίες ανήκουν στη δικαιοδοσία των Αστυνομικών και όχι των Λιμενικών Αρχών», σύμφωνα με το άρθρο 3, παράγραφος 1, του νομικού διατάγματος 444/1970. Έτσι, σύμφωνα με το δικαστήριο, το Λιμενικό δεν είχε αρμοδιότητα να βεβαιώσει παράβαση, επειδή «η επιβολή αστυνομικών πράξεων -όπως είναι η επιβολή προστίμου- υφίσταται ως αρμοδιότητα του Λιμενικού στους λιμένες, στις χερσαίες ζώνες και τις παραλίες ΜΟΝΟΝ όταν εκεί διενεργούνται εργασίες συναφείς με τη λειτουργία των λιμένων και όχι σε οποιαδήποτε άλλη παραλία. Σε οποιαδήποτε άλλη περίπτωση, αρμόδια είναι μόνον η κατά τόπους Αστυνομική Αρχή».\nΑυτό σημαίνει ότι πρόστιμο μπορεί να επιβάλλει μόνον η Αστυνομία (και η ∆ημοτική εφόσον υπάρχει) και αν σε κάποιον τόπο δεν υπάρχει καμία από τις δύο αυτές υπηρεσίες, τότε μόνον επιλαμβάνεται του ζητήματος το Λιμενικό. Όμως, η απόφαση αυτή αναιρέθηκε τελικά από τον Άρειο Πάγο (ναι, ο ενάγων έφτασε μέχρι εκεί…) δύο χρόνια αργότερα! Άρα, καλά τα λέει το Λιμενικό. Έχει δικαίωμα και υποχρέωση να κόβει πρόστιμα σε όσους βάζουν τα σκυλιά τους στη θάλασσα και δεν τα απομακρύνουν από την παραλία όταν κάποιος λουόμενος το απαιτεί επίμονα. Σωστά; Περίπου.\nΚι αυτό γιατί πάντοτε οι νόμοι υπερισχύουν των εγκυκλίων. Ο νόμος 4235/2014 λέει ότι τα σκυλιά μπορούν να παρευρίσκονται σε οποιονδήποτε κοινόχρηστο χώρο, αρκεί να ισχύουν οι προϋποθέσεις που αναφέρουμε πιο πάνω και η διαβόητη εγκύκλιος 2119 καθίσταται ανενεργός, αφού καλύπτεται από την υπερισχύουσα νομοθεσία.\nΆρα το πρόβλημα δεν είναι τα σκυλιά στην παραλία, αλλά τα σκυλιά μέσα στη θάλασσα. Όπου, γενικώς, αν υπάρχουν άλλοι άνθρωποι τριγύρω, απαγορεύονται. Σωστά; Σχεδόν. Λύσαμε το ζήτημα της παρουσίας του σκύλου στην παραλία. Και ξέρουμε πλέον ότι, ακόμη κι αν το αστυνομικό ή λιμενικό όργανο σας κόψει πρόστιμο, μπορεί μέχρι και να διωχθεί για παράβαση καθήκοντος. Και εσείς, αν προσφύγετε στα διοικητικά δικαστήρια, μπορείτε να ακυρώσετε το πρόστιμο (αρκεί να είστε διατεθειμένος να ανηφορίσετε τον νομικό Γολγοθά μέχρι το Συμβούλιο της Επικρατείας). Για τη θάλασσα όμως υπάρχει μία ακόμη επιπλοκή.\nΑν «χώρος λουομένων» θεωρείται οποιαδήποτε παραλία όπου κολυμπάει έστω και ένας άνθρωπος -εκτός από εσάς-, τότε όλες οι παραλίες είναι δυνάμει «χώροι λουομένων». Οι δικαστές του Πολυμελούς Πρωτοδικείου Αθηνών όμως, στην περίπτωση της γυναίκας που περιγράψαμε πιο πάνω, έκριναν ότι στις «μη οργανωμένες παραλίες» μπορεί να απολαμβάνει ο καθένας το μπάνιο του με το σκυλί του, ακόμη και αν εμφανιστούν άλλοι κολυμβητές.\nΚαι ποιες είναι αυτές οι περίφημες «οργανωμένες παραλίες», σύμφωνα με τους δικαστές; Μόνον εκείνες που διαθέτουν «λουτρικές εγκαταστάσεις». Ντουσιέρες, αποδυτήρια, ναυαγοσώστη, κάποια μορφή οργάνωσης. Αυτή η απόφαση -μια αληθινά πρωτοποριακή, συσταλτική ερμηνεία του παρωχημένου Γενικού Κανονισμού Λιμένων, που καταρτίστηκε το 1978- κατέπεσε επίσης στον Άρειο Πάγο. Ο οποίος γνωμοδότησε ότι, τελικά, παραλίες λουομένων και χώροι άβατοι για τα σκυλιά είναι όλες οι παραλίες όπου παρατηρείται «δραστηριότητα λουομένων». Πιο ασαφής ερμηνεία από το Ανώτατο Δικαστήριο της χώρας μας δεν γίνεται…\nΑναρτήθηκε από scepticusbatsicus στις 15:39 3 Έβαλαν το μυαλό τους να δουλέψει\nΕτικέτες ζωα συντροφιας, κατοικιδια, μπανια, νομοθεσια, νομος, σκυλια. θαλασσα, Φραντζεσκακης\nΟ Άρης Σταθάκης είναι ο άνθρωπος που παρότρυνε όσο κανείς άλλος τους Έλληνες, να ενδιαφερθούν για την οδική ασφάλεια.\nΓια πολλούς είναι αυτός που μας έμαθε να φοράμε ζώνες ασφαλείας στα αυτοκίνητα και κράνος στα δίκυκλα, κάτι που οδήγησε και στη βράβευσή του από το Ίδρυμα Μπότση. Οι εκπομπές του στην τηλεόραση (Από τη θέση του οδηγού) και το ραδιόφωνο (Οδηγώντας) του ΑΝΤ1, θα μείνουν αξεπέραστες, τόσο σε τηλεθέαση, όσο και -κυρίως- στα μηνύματα που πέρασαν στους τηλεθεατές.\nΑντί άλλου αφιερώματος, σας καλούμε να ακούσετε μια από τις τελευταίες ομιλίες του για την οδική ασφάλεια, μέσα από την οποία προκύπτουν όλα όσα θα μπορούσαν να ελαχιστοποιήσουν την μάστιγα των τροχαίων δυστυχημάτων, που αποδεκατίζει το ανθρώπινο δυναμικό της χώρας, αλλά και τεράστια κονδύλια από το ανύπαρκτο κρατικό αποθεματικό. Αντί επικήδειου, ας αφιερώσουμε μισή ώρα από τη ζωή μας, ακούγοντας τον αξεπέραστο Άρη Σταθάκη να λέει αλήθειες που σώζουν ζωές.\n(από το δέκατο λεπτό ο κ.Σταθάκης)\nΑναρτήθηκε από scepticusbatsicus στις 15:11 0 Έβαλαν το μυαλό τους να δουλέψει\nΕτικέτες απο τη θεση του οδηγου, Αρης Σταθακης, ζωνη, οδηγωντας, οδικη ασφαλεια, Τροχαια\nΗ Τζούλια ... καταγγέλλει....\nK αταγγελία της Τζούλιας στη νέα ιστοσελίδα που "φέρει την υπογραφή της" (την υπογραφή του Μένιου μάλλον..) , ότι της "φυτέ...\n"Βητάς" τσατίζεται με το pc του ...\nOι συνάδελφοι θα καταλαβαίνουν τί εννοώ με τη λέξη βητάς ... Πλέον , επειδή υπάρχουν πολλοί Αρχιφύλακες "μη παραγωγικής Σχολής" / ...\nΑς αποφασίσουμε επιτέλους, τι Αστυνομία θέλουμε!\nΤ α μάζευα εδώ και λίγο καιρό με αποτέλεσμα η παρακάτω ανάρτηση να γίνει λίγο πιο μεγάλη απ'όσο ήθελα , αλλά αξίζει τον κόπο να φτάσε...\nΣυμβουλές για να προστατευτείτε από τους τσαντάκηδες-πορτοφολάδες\nΗ Γενική Αστυνομική Διεύθυνση Θεσσαλονίκης, προς αποφυγή κλοπών τσαντών, δίδει τις παρακάτω συμβουλές: αποφεύγετε να μεταφέρετε με...\nΗ αξέχαστη ομιλία του Άρη Σταθάκη για την οδική ασ...


Τρόποι για να χάσετε pinterest βάρος 24 Best Διαιτες images | Health fitness:__cat__, Healthy tips, Diet\nΤρόποι για να χάσετε pinterest βάρος. 5 δοκιμασμένοι τρόποι να χάσετε βάρος (και να μην το ξαναπάρετε!)\n13 τρόποι για να χάσετε εύκολα και «ανώδυνα» βάρος | Diet, Kai\nPrint Print Η χαρά της μανούλας που κρατάει το μωρό της αγκαλιά είναι απερίγραπτη!\n5 δοκιμασμένοι τρόποι να χάσετε βάρος (και να μην το ξαναπάρετε!) - ELLE\nΜε αυτόν τον τρόπο βάζεις το σώμα σου να λειτουργεί καλύτερα και να τρόποι για να χάσετε pinterest βάρος ενεργοποιείς αποτελεσματικότερα.\nΘα πρέπει επίσης να αποφύγεις τους απλούς υδατάνθρακες και μπορεί να καταναλώσεις μέλι και πετιμέζι. Μην ξεχνάτε ότι και τα φρούτα και τα λαχανικά λειτουργούν πολύ καλά σε αυτή την εμμηνόπαυση και απώλεια βάρους. Στήθος κοτόπουλου χωρίς την πέτσα, αυγά και άπαχο βοδινό κρέας είναι ό,τι καλύτερο. Κάνετε σχοινάκι, τρέξιμο στο διάδρομο ή ποδήλατο.\nΟι περισσότεροι άνθρωποι που έχουν παρατηρήσει τον τρόπο που το σώμα λειτουργεί, λένε ότι πρέπει να σταματήσουμε το φαγητό κατά τις επτά το απόγευμα. Δεν πρέπει να εξουθενώνεις τον εαυτό σου και να τρόποι για να χάσετε pinterest βάρος λιμοκτονείς, αλλά να φροντίζεις να καις 5.\nΤα οφέλη της κόκκινης, πράσινης και μπλε φωτοθεραπείας


Σαουθάμπτον - Τσέλσι 20/2 | Προγνωστικά για Στοίχημα\nΗμ/νια αγώνα: 20/2/2021 14:30\n20/2/2021 Σαουθάμπτον - Τσέλσι 1 - 1\n17/10/2020 Τσέλσι - Σαουθάμπτον 3 - 3\n26/12/2019 Τσέλσι - Σαουθάμπτον 0 - 2\n6/10/2019 Σαουθάμπτον - Τσέλσι 1 - 4\n2/1/2019 Τσέλσι - Σαουθάμπτον 0 - 0\n7/10/2018 Σαουθάμπτον - Τσέλσι 0 - 3\n22/4/2018 Τσέλσι - Σαουθάμπτον 2 - 0\n14/4/2018 Σαουθάμπτον - Τσέλσι 2 - 3\n16/12/2017 Τσέλσι - Σαουθάμπτον 1 - 0\n25/4/2017 Τσέλσι - Σαουθάμπτον 4 - 2\n30/10/2016 Σαουθάμπτον - Τσέλσι 0 - 2\n27/2/2016 Σαουθάμπτον - Τσέλσι 1 - 2\n3/10/2015 Τσέλσι - Σαουθάμπτον 1 - 3\n15/3/2015 Τσέλσι - Σαουθάμπτον 1 - 1\n28/12/2014 Σαουθάμπτον - Τσέλσι 1 - 1\n1/1/2014 Σαουθάμπτον - Τσέλσι 0 - 3\n1/12/2013 Τσέλσι - Σαουθάμπτον 3 - 1\n30/3/2013 Σαουθάμπτον - Τσέλσι 2 - 1\n16/1/2013 Τσέλσι - Σαουθάμπτον 2 - 2\n5/1/2013 Σαουθάμπτον - Τσέλσι 1 - 5\nΑνάλυση: Αντίθετες φόρμες\nΗ Τσέλσι που μετράει 5 σερί νίκες σε πρωτάθλημα και Κύπελλο και έχει ανέβει στην 4η θέση, δοκιμάζεται στην έδρα της Σαουθάμπτον, η οποία προέρχεται από 6 διαδοχικές ήττες στην Πρέμιερ Λιγκ.\n* Η Τσέλσι μετράει 5 σερί νίκες στην έδρα της Σαουθάμπτον, ενώ έχει ηττηθεί σε μόλις 1 από τα 11 τελευταία ανεξαρτήτου έδρας (8-2-1).\nΗττήθηκε με 2-1 από την Γουλβς στην έδρα της και για πρώτη φορά στην ιστορία της έχει υποστεί έξι διαδοχικές ήττες στο πρωτάθλημα. Ήταν κυρίαρχη στο πρώτο μέρος και προηγήθηκε στο 25’ με τον Ίνγκς, όμως στην επανάληψη δέχτηκε την ανατροπή (53’ πεν., 66’), με την ίδια να φωνάζει για το πέναλτι που έφερε την ισοφάριση. Πίεσε στη συνέχεια για να κάνει το 2-2, είχε διπλή μεγάλη ευκαιρία στο 79’, αλλά το σκορ δεν άλλαξε ως το φινάλε.\nΈξαλλος με τη φάση του πέναλτι που δόθηκε υπέρ της Γουλβς ήταν ο τεχνικός της, Χάσενχουτλ. «Δεν ξέρω τι είδε ο κύριος Άτκινσον σήμερα, όμως οι διαιτητές δεν έκαναν καλή δουλειά. Είναι τόσο απλό. Το VAR καταστρέφει το παιχνίδι. Όλοι ξέρουμε τι έγινε σήμερα. Είναι δύσκολο να εξηγήσεις αυτή την ήττα. Μέχρι το πέναλτι δεν είχαν ευκαιρίες για γκολ».\nΌπως προαναφέρθηκε, τρέχει αρνητικό σερί έξι ηττών στο πρωτάθλημα, κάτι που συμβαίνει για πρώτη φορά στην ιστορία του συλλόγου. Έχει υποχωρήσει στην 13η θέση και στο -11 από την εξάδα με ματς λιγότερο.\nΑγωνιστικά Νέα: Τον Μάρτιο θα επιστρέψει στην ενεργό δράση ο φουλ-μπακ Γοόυκερ-Πίτερς (19/0), ενώ παραμένουν εκτός ο εξτρέμ Γουόλκοτ (16/2) και ο αναπληρωματικός αμυντικός μέσος Ντιαλό (11/0).\nΠήρε πέμπτη διαδοχική νίκη σ’ όλες τις διοργανώσεις, επικρατώντας με το άνετο 2-0 της Νιούκαστλ στο Λονδίνο. Κυρίαρχη από το ξεκίνημα, «καθάρισε» το παιχνίδι με δύο γκολ σε οχτώ λεπτά (31’ Ζιρού, 39’ Βέρνερ) και στη συνέχεια έκανε διαχείριση. Κορυφαίος του αγώνα ο Βέρνερ, ο οποίος μοίρασε την ασίστ στο πρώτο γκολ και πέτυχε ο ίδιος το δεύτερο, βάζοντας τέλος σε ένα αρνητικό σερί 14 αγώνων πρωταθλήματος χωρίς να σκοράρει. Ήταν ένα γκολ που το είχε ανάγκη ο Γερμανός τεχνικός, ο οποίος είναι ανεβασμένος μετά τον ερχομό του Τούχελ στην ομάδα.\n«Ήταν το τέλειο απόγευμα. Ξέραμε ότι είχαμε την ευκαιρία να ανέβουμε στην τετράδα και εκμεταλλευτήκαμε την ευκαιρία. Κάναμε ένα μεγάλο βήμα σήμερα και πρέπει να συνεχίσουμε, χωρίς να χάσουμε καθόλου ένταση ή αποφασιστικότητα», δήλωσε μετά το παιχνίδι ο Γερμανός τεχνικός.\nΉταν η 4η σερί νίκη στο πρωτάθλημα και σε συνδυασμό με την ήττα της Λίβερπουλ, την προσπέρασε στην 4η θέση της βαθμολογίας. Παράλληλα βρίσκεται μόλις στο -4 από την 2η Μάντσεστερ Γιουνάιτεντ. Σαφώς ανεβασμένη με τον Τούχελ στον πάγκο, μετράει αήττητο έξι αγώνων με τον Γερμανό (5-1-0) και έχει δεχτεί μόλις ένα γκολ κι αυτό με… αυτογκόλ. Την Τρίτη παίζει με την Ατλέτικο Μαδρίτης στο Βουκουρέστι για τους «16» του Τσάμπιονς Λιγκ.\nΑγωνιστικά Νέα: Ο φορ Έιμπραχαμ (19/6) αποχώρησε τραυματίας από το παιχνίδι με την Νιούκαστλ, ωστόσο επέστρεψε στις προπονήσεις και υπολογίζεται κανονικά. Επιστρέφει επίσης ο μεσοεπιθετικός Χάβερτζ (18/1), αντίθετα νοκ-άουτ τέθηκε ο εξτρέμ Πούλισιτς (15/1). Σταθερά εκτός ο βασικός στόπερ Σίλβα (17/2).\nΗ Τσέλσι με το τρίποντο επί της Νιούκαστλ «σκαρφάλωσε» στην τετράδα κι έφτασε τις 5 σερί νίκες σε πρωτάθλημα και Κύπελλο με τον Τούχελ στον πάγκο. Οι «μπλε» δε βγάζουν μάτια με τις εμφανίσεις τους, αλλά είναι ουσιαστικοί ενώ εμφανίζονται αρκετά συμπαγείς στην άμυνα, έχοντας δεχτεί μόλις ένα γκολ στα έξι τελευταία, κι αυτό με αυτογκόλ. Πηγαίνουν σε μια έδρα που έχουν πολύ καλή παράδοση (5 σερί «διπλά») και βρίσκουν μια Σαουθάμπτον στο χειρότερο σημείο της στο πρωτάθλημα (6 σερί ήττες). Έχουν το προβάδισμα οι «μπλε» αλλά το «διπλό» στο 1.76 δεν αποτελεί και καμία ευκαιρία. Ενδεικτικά.\n33' Minamino Takumi\n54' Mount Mason (πέναλτι)\n80' Alonso Marcos\n90' Mccarthy Alex\n6/10/2019 Σαουθάμπτον Τσέλσι 1 - 4\n2/1/2019 Τσέλσι Σαουθάμπτον 0 - 0\n7/10/2018 Σαουθάμπτον Τσέλσι 0 - 3\n22/4/2018 Τσέλσι Σαουθάμπτον 2 - 0\n14/4/2018 Σαουθάμπτον Τσέλσι 2 - 3\n16/12/2017 Τσέλσι Σαουθάμπτον 1 - 0\n25/4/2017 Τσέλσι Σαουθάμπτον 4 - 2\n30/10/2016 Σαουθάμπτον Τσέλσι 0 - 2\n27/2/2016 Σαουθάμπτον Τσέλσι 1 - 2\n3/10/2015 Τσέλσι Σαουθάμπτον 1 - 3\n15/3/2015 Τσέλσι Σαουθάμπτον 1 - 1\n28/12/2014 Σαουθάμπτον Τσέλσι 1 - 1\n1/1/2014 Σαουθάμπτον Τσέλσι 0 - 3\n1/12/2013 Τσέλσι Σαουθάμπτον 3 - 1\n30/3/2013 Σαουθάμπτον Τσέλσι 2 - 1\n16/1/2013 Τσέλσι Σαουθάμπτον 2 - 2\n5/1/2013 Σαουθάμπτον Τσέλσι 1 - 5\n€ 205,139 10.2%\n€ 146,066 7.3%\n€ 1,662,303 82.6%\n€ 57,474 52.0%\n€ 52,955 48.0%\n» Ο HliasSam21, με το υψηλότερο yield +31.13% στο [ΑΓΓΛΙΑ: Πρέμιερ Λιγκ] έπαιξε: Ημ.2\nΗ ομάδα Σαουθάμπτον δεν έχει κερδίσει στους τελευταίους 10 από 11 αγώνες στη διοργάνωση Πρέμιερ Λιγκ.\nΗ ομάδα Σαουθάμπτον έχασε στους τελευταίους 6 αγώνες στη διοργάνωση Πρέμιερ Λιγκ.\nΗ ομάδα Τσέλσι νίκησε στους τελευταίους 5 αγώνες σε όλες τις διοργανώσεις.\nΣτους τελευταίους 6 από 7 αγώνες της ομάδας Τσέλσι, μπήκαν λιγότερα από 2.5 γκολ (στη διοργάνωση Πρέμιερ Λιγκ).\nΗ ομάδα Τσέλσι νικούσε στο ημίχρονο στους τελευταίους 4 αγώνες στη διοργάνωση Πρέμιερ Λιγκ.\n4.35 3.60 1.67 1.75 1.85 1.97 1.20 1.16\n4.35 2.15 2.20 1.68 1.95\n1: Stoixima-tzis 1, Stoixima-tzis 2, Stoixima-tzis 3, Stoixima-tzis 4, Stoixima-tzis 5, Stoixima-tzis 6, Stoixima-tzis 7, Stoixima-tzis 8, davidoff-gr, Chabo, sakis10ss, spiliotini\nX: Stoixima-tzis 13, Stoixima-tzis 14, Stoixima-tzis 15, Stoixima-tzis 16, Stoixima-tzis 17, arhokubanos, alekos48, eco, z8z8z, gbest7, Pant3110\n2: Stoixima-tzis 24, Stoixima-tzis 25, Stoixima-tzis 26, Stoixima-tzis 27, Stoixima-tzis 28, kosgoz, jcaptain, GiannisHonda1, dimkoufo, touristas4932, giam, geopan44, nektarios63, dodok, metrbymetr, xose4, mikewolf13-2013, artotina7, phttong37, kleovoulos, dimitrisarianara, aeratos21, seferis2, leonxt660x, MasterGuru, pitheios, BTXXIV, mike299199, koraki0k, apo123, Obvious, tsioupiou, stapa1973, lefvoul, anetareee, konstantinosg, dpolichron, kostas05, Rin, Maria1970, mpempeto13, vasw, denis, panos_laz, giwrgospap92, panf7, caribou45, Zrefo, Loukoumas, Giannis123, Onironautis, angelo, paparovic21, kakoxtp, dramesi, skerveles13, gianniszaf, kouliss91, ilias38over, mantozio, karf100, zaxospete, panos77, ser-bet, Ioannis, D1m13s, Paokgr, takos77, APOELISTAS, elis1955, wolf4, ioannis59, Repayer, Stratigos, Vachinski, parissk1995, artofbet1X2, yolo, kfveria, anar, gianneskarlos, PROKOS, Virtouozos, Pkotsios, STEWEL, escobar69, Samurai4, 1234567omonoiaA\n1X: Stoixima-tzis 112, pancaro, mprizas, pantazo.71, Gkio, vlasis, KillahBet11\nX2: Stoixima-tzis 120, koufalas, nikitas1940, ref1969, argiman9, antonis1_1, Refpatra, SpirosMalo, Panatha13.gr\nOver: Stoixima-tzis 129, Stoixima-tzis 130, Stoixima-tzis 131, stapa1973, z8z8z, Karampinas, karf100, wolf4, Neossos, yolo, kfveria, STEWEL, Desti\nUnder: pantelis17, angelo\nΗμ.1: Stoixima-tzis 144, Stoixima-tzis 145, konstantinosg\nΗμ.X: Stoixima-tzis 147\nΗμ.2: stapa1973, vasw, Ioannis, wolf4, EL_GRECO, HliasSam21, yolo, Beti, Samurai4\nGoal: Stoixima-tzis 157, Stoixima-tzis 158, punkis4, pitheios, eco, mike299199, stapa1973, marasmart788, KillahBet11, wolf4, yolo, kfveria\nNo Goal: thanasis1963, Goalsfromexcel13, dramesi, Kommena13b, EL_GRECO, Pkotsios\n0-1 Goal: Stoixima-tzis 175, Stoixima-tzis 176, Stoixima-tzis 177, argiman6\n2-3 Goals: metrbymetr, giorgos1996, funbet, KillahBet11, nikos12, HliasSam21, Samurai4\n4-6 Goals: Per-Cis, KATEHAI


Τα 10 καλύτερα ξενοδοχεία κοντά σε: Bagno Doride\nΤα καλύτερα ξενοδοχεία κοντά σε: Bagno Doride, Marina di Carrara\nViale Amerigo Vespucci 28, 54033 Marina di Carrara, Carrara, Ιταλία\nBagno Doride: Διαβάστε κριτικές\n993 από 5.851 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Bagno Doride\n5,5 χλμ. από Bagno Doride\n0,5 χλμ. από Bagno Doride\n5,9 χλμ. από Bagno Doride\n2,0 χλμ. από Bagno Doride\n4,6 χλμ. από Bagno Doride\n3,5 χλμ. από Bagno Doride\n5,7 χλμ. από Bagno Doride\n6,3 χλμ. από Bagno Doride\n5,6 χλμ. από Bagno Doride\n4,1 χλμ. από Bagno Doride\n5,8 χλμ. από Bagno Doride\n6,9 χλμ. από Bagno Doride\n6,2 χλμ. από Bagno Doride\n7,3 χλμ. από Bagno Doride\n7,4 χλμ. από Bagno Doride\n6,0 χλμ. από Bagno Doride\n0,1 χλμ. από Bagno Doride


Gillette Coolwave After Shave Splash Ενυδατική Λοσιόν για Μετά το Ξύρισμα 100 ml | Pharm24.gr\nGillette Coolwave After Shave Splash Ενυδατική Λοσιόν για Μετά το Ξύρισμα 100 ml\nGillette Coolwave After Shave Splash Ενυδατική Λοσιόν για Μετά το Ξύρισμα 100 ml To προϊόν Coolwave Splash της Gillette για μετά το ξύρισμα σχεδιάστηκε ειδικά για τη φροντίδα της ανδρικής επιδερμίδας. Ολοκληρώστε το ξύρισμά σας με μια δροσερή κ... Διαβάστε περισσότερα\nTo προϊόν Coolwave Splash της Gillette για μετά το ξύρισμα σχεδιάστηκε ειδικά για τη φροντίδα της ανδρικής επιδερμίδας.\nΟλοκληρώστε το ξύρισμά σας με μια δροσερή και καθαρή λοσιόν, που έχει ένα αρρενωπό άρωμα και αναζωογονεί τη φρεσκοξυρισμένη επιδερμίδα.\nΟλοκληρώνει ένα υπέροχο ξύρισμα με μια αίσθηση καθαριότητας και ανανέωσης.\nΠροϊόν για μετά το ξύρισμα που αναζωογονεί με ένα καθαρό και δροσερό αρρενωπό άρωμα.\nΒοηθά στην φροντίδα της ανδρικής επιδερμίδας.\nΤο προϊόν προστέθηκε στον κατάλογο μας στις: 2020-10-27 11:18:54. Τελευταία ενημέρωση: 2022-05-21 03:51:01\nΑποφύγετε την επαφή με τα μάτια. Σε περίπτωση επαφής με τα μάτια, ξεπλύνετε με νερό.\nAlcohol Denatured, Aqua, Parfum, PEG-60 Hydrogenated Castor Oil, Benzyl Salicylate, Limonene, Linalool, Hexyl Cinnamal, Coumarin, Citral, Citronellol, Eugenol, Geraniol, Benzyl Alcohol, Benzyl Benzoate


Κιμ Γιονγκ Ουν: Μύθοι και αλήθειες για τον ηγέτη της Βόρειας Κορέας - CNN.gr\nΚιμ Γιονγκ Ουν: Μύθοι και αλήθειες για τον ηγέτη της Βόρειας Κορέας\nΔευτέρα, 08 Ιανουαρίου 2018 11:00\nΕίναι ένας από τους νεαρότερους ηγέτες του κόσμου, αν όχι ο νεαρότερος. Ακούμε για αυτόν πολλά, όμως στην πραγματικότητα γνωρίζουμε ελάχιστα, ενώ συχνά κι αυτά που νομίζουμε ότι ξέρουμε αποδεικνύονται μύθοι. Κατά καιρούς έχουν ακουστεί απίθανα πράγματα για εκείνον, όπως ότι σκότωσε τον θείο του και στη συνέχεια έριξε το πτώμα του στα σκυλιά ή ότι διέταξε τη δολοφονία του ετεροθαλούς αδελφού του…\nΟ Κιμ Γιονγκ Ουν στις 8 Ιανουαρίου γιορτάζει τα γενέθλιά του, όμως κανείς δεν γνωρίζει ακριβώς πόσων χρονών γίνεται, αφού λέγεται πως «πείραξε» το έτος της γέννησής του, όπως άλλωστε είχε κάνει και ο πατέρας του πριν απ΄ αυτόν. Φήμες τον θέλουν να έχει τρία παιδιά, αλλά και έναν «εκρηκτικό» χαρακτήρα.\nΑν και ο Κιμ Γιονγκ Ουν έχει αναλάβει την εξουσία στη Βόρεια Κορέα εδώ και αρκετά χρόνια, η διεθνής κοινότητα δεν γνωρίζει πολλά για αυτόν. Δεν έχει μεταβεί ποτέ στο εξωτερικό για επίσημη επίσκεψη, ενώ κρατά μυστική και την ιδιωτική του ζωή, με τον γάμο του να αποκαλύπτεται μόλις τον Ιούλιο του 2012 με τη δημοσίευση φωτογραφιών μιας νεαρής γυναίκας, της Ρι Σολ-Γιου, η οποία τον συνόδευε σε επίσημες εκδηλώσεις.\nΈχει ακουστεί πως είναι άρρωστος και πάσχει από ουρική αρθρίτιδα, ότι είναι απομονωμένος και αντιμετωπίζει τον κίνδυνο να ανατραπεί από την εξουσία, αλλά και ότι υπάρχουν σχέδια για τη δολοφονία του. Άλλοι τον περιγράφουν ως αδύναμο και κακομαθημένο παιδί, που περιβάλλεται από ανθρώπους που του λένε πάντα «ναι», ενώ κάποιοι εκτιμούν πως δεν του μένει πολύς χρόνος ακόμη στην εξουσία, αν και στην πραγματικότητα δεν υπάρχουν σημάδια πως κάτι τέτοιο θα συμβεί σύντομα.\nΠηγή:KCNA/File Photo via REUTERS\nΚι ενώ για τον Βορρά της Κορεατικής χερσονήσου ο Κιμ Γιονγκ Ουν είναι ένας πανίσχυρος άνθρωπος, ο Νότος τον περιγράφει ως αδύναμο, ασταθή και απομονωμένο, ενώ συχνά διαρρέει για εκείνον πληροφορίες που συχνά αποδεικνύονται λανθασμένες. Για παράδειγμα, το 2015 είχε διαρρεύσει πως ο Κιμ Γιονγκ Ουν εκτέλεσε έναν αρχιτέκτονα επειδή δεν του άρεσαν τα σχέδιά του για το νέο αεροδρόμιο της Πιονγκγιάνγκ. Ωστόσο λίγο καιρό αργότερα, ο αρχιτέκτονας εμφανίστηκε στα μέσα ενημέρωσης ζωντανός και πολύ καλά στην υγεία του...\nΈπειτα από μια πολύ… παραγωγική χρονιά, με δοκιμές πυραύλων, πυρηνικές δοκιμές, και απειλές κατά των Ηνωμένων Πολιτειών, η Βόρεια Κορέα επιστρέφει στο τραπέζι του διαλόγου με τη Νότια Κορέα, για τις πρώτες συνομιλίες τους μετά από σχεδόν δύο χρόνια. Αν και η αφορμή για τον διάλογο είναι η ενδεχόμενη συμμετοχή της Πιονγκγιάνγκ στους Χειμερινούς Ολυμπιακούς Αγώνες που γίνονται στη Νότια Κορέα τον Φεβρουάριο, κάποιοι εκτιμούν ότι ίσως αποτελέσει ευκαιρία για ευρύτερες συνομιλίες.\nΠηγή: Reuters/ KCNA\nΘέλει να κάνει τη Βόρεια Κορέα πυρηνική δύναμη\nΒέβαια ο Κιμ ουδέποτε έχει αφήσει να εννοηθεί ότι μπορεί να κάνει πίσω στα φιλόδοξα σχέδιά του για την περαιτέρω ανάπτυξη των πυρηνικών δυνατοτήτων της χώρας του.\nΑπό τότε που ανέλαβε την ηγεσία της Λαϊκής Δημοκρατίας της Κορέας το 2011, παρακολουθεί από κοντά στρατιωτικές ασκήσεις, επιθεωρεί στρατιωτικές βάσεις και δίνει αποφασιστικά εντολές, με τους βορειοκορεάτες αξιωματούχους να τον περιγράφουν ως «στρατιωτική διάνοια». Επίσης φρόντισε να… μετατοπίσει την εξουσία από τον στρατό στο κυβερνών Εργατικό Κόμμα, συγκαλώντας μάλιστα και συνέδριο για πρώτη φορά μετά από 36 χρόνια.\nΠιέζει για οικονομική ανάπτυξη, προωθώντας την κατασκευή μεγαλόπνοων έργων, όπως χιονοδρομικά κέντρα, πολυτελή θέρετρα, ιπποδρόμους, ενώ δεν παρεκκλίνει από τον στόχο του, που δεν είναι άλλος από την ανάπτυξη πυρηνικών όπλων.\nΤα πρώτα χρόνια, η εμμονή με το μπάσκετ και τα γενέθλια-σταθμός\nΟ Κιμ είναι γιος της τρίτης συζύγου του πατέρα του, της Κο Γιονγκ Χι, μιας Κορεάτισσας χορεύτριας που γεννήθηκε στην Ιαπωνία, η οποία πέθανε το 2004 από καρκίνο στο στήθος. Τη δεκαετία του 1990 ο Κιμ και τα δύο αδέλφια του πήγαν σχολείο στη Βέρνη, στην Ελβετία, όπου μαζί με άλλους μαθητές από διάφορα μέρη του κόσμου, διδάχθηκαν Γερμανικά και Γαλλικά.\nΕκείνη την περίοδο τα τρία αδέλφια πρόσεχε η αδελφή της μητέρας τους, η οποία μερικά χρόνια αργότερα αυτομόλησε στις ΗΠΑ μαζί με τον σύζυγό της, και φέρεται να έδωσε στις αμερικανικές μυστικές υπηρεσίες χρήσιμες πληροφορίες για την μυστηριώδη οικογένεια των Κιμ.\n«Τους έλεγα να φέρνουν τους φίλους τους στο σπίτι, γιατί ήθελα να έχουν μια φυσιολογική ζωή, τους έφτιαχνα σνακ, έτρωγαν κέικ και έπαιζαν με lego», είχε πει η θεία του Κιμ Γιονγκ Ουν, Κο Γιονγκ Σουκ σε μια συνέντευξή της στην Washington Post, περιγράφοντας μια επίσκεψή τους στο πάρκο της Disney στο Παρίσι, τις καλοκαιρινές διακοπές τους στη γαλλική ριβιέρα, δείπνα σε εστιατόρια στην Ιταλία, αλλά και το πόσο απολάμβαναν το σκι στις ελβετικές Άλπεις.\nΗ θεία του Κιμ Γιονγκ Ουν επιβεβαίωσε και την εμμονή του ανιψιού της με το μπάσκετ. Έπαιζε διαρκώς, ενώ δεν άφηνε τη μπάλα από τα χέρια του ούτε όταν πήγαινε για ύπνο, είχε πει, με τους συμμαθητές του να συμπληρώνουν πως φορούσε τα πιο «διάσημα» παπούτσια της εποχής εκείνης για μπάσκετ, ενώ είχε και πολλά βιντεοπαιχνίδια για το αγαπημένο του σπορ.\nΌμως ο Κιμ, γνώριζε πολύ καλά από μικρή ηλικία, ότι ήταν προορισμένος για πιο σημαντικά πράγματα. Στα 8α γενέθλιά του, πήρε ως δώρο τη στολή του στρατηγού, ενώ στο πάρτι του ήταν παρόντες πραγματικοί αξιωματικοί του στρατού της χώρας, ζητωκραυγάζοντας και τραγουδώντας του όταν έσβηνε τα κεράκια στην τούρτα του.\n«Ήταν αδύνατον να μεγαλώσει σαν κανονικός άνθρωπος, όταν όλοι γύρω του τού συμπεριφέρονταν σαν να είναι κάτι ιδιαίτερο», είχε πει η θεία του, η οποία αποφάσισε να αυτομολήσει στις ΗΠΑ όταν έμαθε ότι η αδελφή της, η μητέρα του Κιμ Γιονγκ Ουν, διαγνώστηκε με καρκίνο του μαστού. Πίστευε πως μετά τον θάνατό της δεν θα είχαν κανέναν να τους προστατεύει στην Πιονγκγιάνγκ. Έτσι, αποφάσισαν να μετακομίσουν στις ΗΠΑ, όπου άνοιξαν ένα καθαριστήριο ρούχων για να βγάζουν τα προς το ζην, ενώ τα παιδιά τους φοιτούν σε αμερικανικά κολέγια, ελπίζοντας όλοι πως κάποια μέρα θα καταφέρουν να επιστρέψουν στην πατρίδα τους. Βέβαια, θεωρείται μάλλον απίθανο η Κο και η οικογένειά της να τύχουν θερμής υποδοχής, αν ποτέ επιστρέψουν στην Πιονγκγιάνγκ.\nΗ ανάληψη της εξουσίας\nΑπό τότε που φόρεσε τον μανδύα της ηγεσίας, ο Κιμ Γιονγκ Ουν, δείχνει το σκληρό του πρόσωπο, γεγονός που έχει «πυροδοτήσει» μια σειρά από θεωρίες, μύθους και σενάρια για την προσωπικότητά του και το τι τον παρακινεί για να κάνει πράγματα.\nΣε αντίθεση με τον πατέρα του, ο οποίος είχε καταφέρει να επισκιάσει τον Κιμ Ιλ Σουνγκ χρόνια πριν τον διαδεχθεί στην εξουσία, ο Κιμ Γιονγκ Ουν έπεσε κατευθείαν στα βαθιά έχοντας λιγότερο από έναν χρόνο περιθώριο να προσαρμοστεί στα δημόσια καθήκοντά του. Μόλις ανακοινώθηκε ότι θα διαδεχθεί τον πατέρα του στην εξουσία, πήρε τον βαθμό του στρατηγού, ενώ έγινε και αντιπρόεδρος της Κεντρικής στρατιωτικής Επιτροπής του Κόμματος.\nΠηγή:EPA/HOW HWEE YOUNG\nΌταν πέθανε ο Κιμ Γιονγκ Ιλ, τον Δεκέμβριο του 2011, ο Κιμ Γιονγκ Ουν δεν ήταν ούτε 30 ετών και μη μπορώντας να κρύψει τα συναισθήματά του για την απώλεια του πατέρα του, σκούπιζε τα δάκρυά του καθώς μετέφερε το φέρετρο του πατέρα του, δημιουργώντας αίσθημα ανασφάλειας στους βορειοκορεάτες.\nΔιέταξε την εκτέλεση του θείου και μέντορά του\nΟ νεαρότερος της δυναστείας των Κιμ έπρεπε να εργαστεί σκληρά για να κερδίσει την εμπιστοσύνη και τον σεβασμό του λαού του για να εδραιώσει την εξουσία του.\nΟι αναλυτές τον θεωρούσαν ευάλωτο, χωρίς εμπειρία και επιρρεπή στη χειραγώγηση από τους υψηλόβαθμους αξιωματικούς του στρατού. Γρήγορα όμως έδειξε το πραγματικό του πρόσωπο, καταστέλλοντας κάθε φωνή αντιπολίτευσης, ακόμη και στο πιο υψηλό επίπεδο, και υιοθετώντας επιθετική και προκλητική στάση απέναντι στη διεθνή κοινότητα.\nΕνδεικτικό της αποφασιστικότητάς του να κυβερνήσει ήταν το γεγονός ότι εκφώνησε την πρώτη ομιλία του λιγότερο από τέσσερις μήνες μετά την κηδεία του πατέρα του, ο οποίος- αν και για 20 χρόνια προετοιμαζόταν για την διαδοχή του Κιμ Ιλ Σουνγκ, είχε χρειαστεί τρία χρόνια για να κάνει το ίδιο...\nΞεκίνησε δε τη θητεία του, δείχνοντας από νωρίς άγριες διαθέσεις, καθώς προχώρησε σε μαζικές εκκαθαρίσεις ανωτέρων αξιωματούχων, γεγονός σύμφωνα με πολλούς αποδείκνυε ότι ο Κιμ Γιονγκ Ουν δεν είναι παρά μια «μαριονέτα» την οποία χειρίζονται βετεράνοι της άρχουσας τάξης, μεταξύ των οποίων ο θείος του Γιανγκ Σονγκ Ταέκ και η σύζυγός του. Ωστόσο λίγο αργότερα ο νέος ηγέτης της χώρας δεν δίστασε να διατάξει την εκτέλεση του θείου και μέντορά του, τον οποίο είχε κατηγορήσει για προδοσία.\nΑρνείται ότι διέταξε τη δολοφονία του ετεροθαλούς αδελφού του\nΣτη συνέχεια ακολούθησε η αποκάλυψη της δολοφονίας του ετεροθαλούς αδελφού του, του Κιμ Γιονγκ Ναμ, με τον οποία φαίνεται να μην είχε συναντηθεί ποτέ ο ισχυρός άνδρας της Πιονγκγιάνγκ. Ωστόσο λιγότερο από ένα μήνα μετά την ανάληψη της εξουσίας από τον νεαρό Κιμ ένας Ιάπωνας δημοσιογράφος έφερε στη δημοσιότητα μια σειρά από emails που είχε ανταλλάξει με τον Κιμ Γιονγκ Ναμ, ο οποίος βρισκόταν εξόριστος στο Μακάου, στα οποία εξέφραζε τους ενδοιασμούς του για το αν ο αδελφός του θα κατάφερνε να καλύψει τις ανάγκες του λαού του. Ο Κιμ Γιονγκ Ναμ επέμενε ότι ο ετεροθαλής αδελφός του ήταν απλά μια «μαριονέτα» της οποίας τα νήματα κινούσαν τα μέλη της ελίτ της χώρας.\nΠοιος ήταν και πώς δολοφονήθηκε ο αδελφός του Κιμ Γιονγκ Ουν (pics)\nΌμως λίγο μετά την κυκλοφορία αυτών των emails, ο Κιμ Γιονγκ Ναμ έπεσε νεκρός μυστηριωδώς στο αεροδρόμιο της Κουάλα Λουμπούρ. Οι κάμερες ασφαλείας του αεροδρομίου κατέγραψαν τις κινήσεις του εκείνη την ημέρα (13/2/2017), καθώς και αυτές δύο γυναικών που φαίνονται να βάζουν κάτι στο πρόσωπό του, που όπως αποκαλύφθηκε αργότερα ήταν νευροπαραλυτική ουσία. Ο Ναμ πέθανε καθοδόν προς το νοσοκομείο.\nΜόλις έγινε γνωστός ο θάνατός του, φούντωσαν οι φήμες ότι ο Κιμ Γιονγκ Ουν είχε διατάξει τη δολοφονία του, κάτι που αρνείται κατηγορηματικά η Πιονγκγιάνγκ.\nΓια πολλούς, η δολοφονία του ετεροθαλούς αδελφού του, δείχνει την αδίστακτη αποφασιστικότητα του Κιμ Γιονγκ Ουν να διατηρήσει την εξουσία, εξαλείφοντας κάθε κακή κριτική, αλλά και κάθε πιθανότητα να υποσκελιστεί από κάποιον που έχει φιλικούς δεσμούς με τη Δύση.\nΜη αποδεκτή η αρνητική κριτική\nΟ Κιμ Γιονγκ Ουν δεν δέχεται κριτική, πολλώ δεν μάλλον όταν αυτή είναι αρνητική για εκείνον. Έτσι δεν είδε με… καλό μάτι την αμερικανική κωμωδία «The Interview», μια ταινία με θέμα την δολοφονία του βορειοκορεάτη ηγέτη από πράκτορες της CIA που υποδύονται τους δημοσιογράφους.\nΜόλις η ταινία βγήκε στις αίθουσες, η Πιονγκγιάνγκ υπέδειξε τον Μπαράκ Ομπάμα ως κύριο ένοχο, που ανάγκασε την Sony Pictures να προχωρήσει στη διανομή της ταινίας, ενώ εκβίασε τους κινηματογράφους αποσκοπώντας στο να μην προχωρήσουν στην προβολή της.\nΛίγο καιρό αργότερα, η εταιρεία διανομής έπεσε θύμα χάκερς, με αποτέλεσμα τα τεθούν εκτός λειτουργίας οι υπολογιστές της, να «παγώσουν» τα emails της, και να διαρρεύσουν εσωτερικά έγγραφα, σενάρια αλλά και εμπιστευτικές πληροφορίες για τους υπαλλήλους της.\nΩστόσο η Βόρεια Κορέα έσπευσε να ξεκαθαρίσει ότι δεν έχει καμία σχέση με την επίθεση των χάκερς.\nΟ θαυμασμός για τον παππού του\nΟ παππούς του σημερινού ισχυρού άνδρα της Πιονγκγιάνγκ, και ιδρυτής της Βόρειας Κορέας Κιμ Ιλ Σουνγκ, εξακολουθεί να λατρεύεται στη Βόρεια Κορέα, γεγονός που γνωρίζει πολύ καλά ο Κιμ Γιονγκ Ουν και φροντίζει να το εκμεταλλεύεται. Από τις πρώτες δημόσιες εμφανίσεις του, φροντίζει να μιμείται το ντύσιμο, το κούρεμα, τους τρόπους, την ομιλία, ακόμη και τον γραφικό χαρακτήρα του παππού του.\nΤαυτόχρονα παίρνει αποστάσεις από την «κληρονομιά» του πατέρα του, Κιμ Γιονγκ Ιλ, ο οποίος στα τελευταία χρόνια της διακυβέρνησής του είχε επιλέξει την απομόνωση, κάνοντας ελάχιστες δημόσιες εμφανίσεις.\nΟ Κιμ Γιονγκ Ουν έκανε νέα εμφάνιση (pics)\nΟ Κιμ Γιονγκ Ουν αντίθετα, συναντά συχνά ανθρώπους, χαιρετώντας τους δια χειραψίας ή με αγκαλιές, εμφανίζεται σε βίντεο να μιλά με εργάτες και να δείχνει ενδιαφέρον για τα καθήκοντά τους.\nΤο βέβαιο είναι πως «κουβαλά» την κοινή κληρονομιά που του άφησαν ο πατέρας και ο παππούς του, που δεν ήταν άλλη από το όραμα να γίνει η Βόρεια Κορέα μια πυρηνική δύναμη.\nWho is Kim Jong Un? Separating myth from fact, By Jamie Tarabay, CNN\nΠΡΟΣΩΠΑ\t· ΒΟΡΕΙΑ ΚΟΡΕΑ\t· ΚΙΜ ΓΙΟΝΓΚ ΟΥΝ\t· ΚΙΜ ΓΙΟΝΓΚ ΙΛ\t· ΚΙΜ ΙΛ ΣΟΥΝΓΚ\t· ΠΥΡΗΝΙΚΑ ΣΤΗ ΒΟΡΕΙΑ ΚΟΡΕΑ


Φιξ Καρέ: Emmys 2014: Καλύτερη Δραματική Σειρά\nEmmys 2014: Καλύτερη Δραματική Σειρά\nΉταν τα τελευταία οχτώ επεισόδια του Breaking Bad καλύτερη τηλεόραση από την πρώτη σεζόν του True Detective; Όλα θα κριθούν για την σημαντικότερη κατηγορία των Εμμυ σε αυτό το ερώτημα. Προφανώς και η απάντηση δεν θέλει και πολύ σκέψη, αφού άπαντες συμφωνούν ότι το Breaking Bad παρέδωσε πέρσι όχι μόνο τα καλύτερα επεισόδια της ιστορίας του, αλλά πιθανότατα και ό,τι καλύτερο έχουμε δει στην μικρή οθόνη την τελευταία δεκαετία.\nΘα κερδίσει: Breaking Bad\nΜπορεί να κάνει την έκπληξη: True Detective\nΘέλω να κερδίσει: Breaking Bad\nΈπρεπε να ήταν υποψήφιο: The Good Wife\naggelos apones 21 Αυγούστου 2014 - 10:20 μ.μ.\nη μονη μου ενσταση ηταν αυτο το επισοδειο με τη κασετα, που ηταν εντελως αχρειαστο, δεν ειχε κανενα νοημα να το κανει αυτο ο Walter και δεν επαιξε κανενα ρολο στην μετεπειτα ιστορια.\nNikos Zarkadas 22 Αυγούστου 2014 - 3:10 μ.μ.\n(προηγουμενο σχολιο διαγραφηκε λογω ενος λαθους σε γραμμα.Σορρυ)\nΤο βιντεο οντως επρεπε να επαιζε πιο μεγαλο ρολο στο σιριαλ αλλα και μονο το γεγονος οτι τους την εφερε τοσο εξυπνα ο Γουολτερ ηταν ολα τα λεφτα.Πολυ γελιο ειχε η ξινισμενη μουρη του Χανκ\naggelos apones 22 Αυγούστου 2014 - 3:23 μ.μ.\nμα χωρις αποδειξεις, να στηριζοντουσαν οι αστυνομικοι μονο στο λογο του Walt (γνωστου πλεον μαφιοζου εναντι ενος δικου τους) απο ενα ενα βιντεο ?\nΚώστας 22 Αυγούστου 2014 - 6:09 μ.μ.\nΕκείνη την στιγμή αυτό ήταν το μόνο μέσο πίεσης που μπορούσε να ασκήσει ο Γουόλτ στον Χανκ για να μην τον συλλάβει. Σίγουρα παράτολμο και υπερβολικό σαν ιδέα, αλλά αυτό το βίντεο νομίζω ότι έπαιξε σημαντικό ρόλο για ό,τι ακολούθησε μετέπειτα. Νομίζω πως αυτό ήταν το σημείο όπου ο Χανκ συνειδητοποίησε πόσο αδίστακτος μπορεί να γίνει ο Γουόλτ και πόσο πραγματικά έξυπνος είναι, με αποτέλεσμα αντί να πάει και να τον συλλάβει απευθείας, να προσπαθήσει να τον παγιδεύσει (όπως περίπου ήθελε να τον παγιδεύσει ο Γουόλτ) μέσω του Τζέσι Πινκμαν, με τα γνωστά καταστροφικά επακόλουθα.\nΑν θυμάμαι καλά το επεισόδιο αυτό λεγόταν confessions και κέρδισε φέτος το βραβείο σωματείου σεναριογράφων (Writers Guild of America Awards) για το καλύτερο σενάριο σε δραματική σειρά.\nNikos Zarkadas 23 Αυγούστου 2014 - 4:29 μ.μ.\nNαι.Πραγματι.εκει καταλαβε ποσο εξυπνος και για τι ειναι ικανος ο Γουολτερ. Με το στομα ανοιχτό εμεινε


Γενναία ρύθμιση ιδιωτικών χρεών ζητεί η αγορά – Παναγιώτης Κουρουμπλής\nΓενναία ρύθμιση ιδιωτικών χρεών ζητεί η αγορά\nΓενναία ρύθμιση ιδιωτικων χρεών που έχουν επιβαρύνει τις μικρομεσαίες επιχειρήσεις όλο το διάστημα της πανδημίας ζητεί ο κλάδος, στον οποίον απειλείται τεράστια ανεργία, όταν ανοίξει εκ νέου η αγορά, όπως προέκυψε από την τηλεδιάσκεψη που οργάνωσε ο βουλευτής Β2 Δυτικού Τομέα Αθήνας, ΣΥΡΙΖΑ- Προοδευτική Συμμαχία, Παναγιώτης Κουρουμπλής, με εκπροσώπους των μικρομεσαίων επιχειρήσεων της Δυτικής Αθήνας και με τη συμμετοχή της βουλεύτριας Β2 Δυτικού Τομέα Αθήνας ΣΥΡΙΖΑ-ΠΣ Χαράς Καφαντάρη.\nΣτην τηλεδιάσκεψη συμμετείχαν ο πρόεδρος του Επαγγελματικού Επιμελητήριου Αθηνών Γιάννης Χατζηθεοδοσίου, καθώς και οι Μάνος Συλιγνάκης, επιχειρηματίας και Αντιπρόεδρος του Δημοτικού Συμβουλίου Πετρούπολης, Νατάσα Σκορδάκη, εκπρόσωπος του Εμπορικού Συλλόγου Περιστερίου, Τασούλα Πετράκου, συντονίστρια ΣΥΡΙΖΑ-ΠΣ Αγίας Βαρβάρας, Στέλιος Βασιλειάδης , από την Ένωση Επαγγελματιών Βιοτεχνών και Εμπόρων Αιγάλεω, Παύλος Μαντέλλος, εκπρόσωπος του Εμπορικού συλλόγου Ιλίου και ο Κώστας Κάβουρας συντονιστής νομαρχιακής ΣΥΡΙΖΑ-ΠΣ Δυτικής Αθήνας.\nΟ κ. Κουρουμπλής είπε ότι «το τοπίο είναι μελαγχολικό. Το τραπεζικό σύστημα δεν έχει ανταποκριθεί . Το 95% της χρηματοδότησης πάει στο 4% των επιχειρήσεων. Ζούμε μια περίοδο που δοκιμάζονται επιχειρήσεις οικογένειες και άνθρωποι. Τα πράγματα θα είναι εξαιρετικά δύσκολα μετά την πανδημία. Η στήριξη των μικρομεσαίων επιχειρήσεων θα μπορούσε να έχει πολλαπλάσια αποτελέσματα. Θα μπορούσε να απορροφήσει την ανεργία για παράδειγμα αν στηριχτεί η μικρομεσαία επιχείρηση. Αλλά η κυβέρνηση έχει άλλη άποψη, υπέρ των μεγάλων επιχειρήσεων, τουλάχιστον όπως προκύπτει από τη διανομή της χρηματοδότησης μέσω του τραπεζικού συστήματος. Επιπλέον απειλείται να στραγγαλιστεί η κοινωνική άμυνα με την απώλεια της πρώτης κατοικίας αλλά και της επιχείρησης του μικρομεσαίου, όπως προβλέπουν ο πτωχευτικός νόμος και άλλα μέτρα της κυβέρνησης. Ωστόσο η μικρομεσαία επιχείρηση μπορεί να αναχαιτίσει πολλές απειλές της συνοχής της ελληνικής κοινωνίας, η οποία πιστεύω ότι τελικά θα ανταπεξέλθει», κατέληξε ο κ. Κουρουμπλής.\nΗ κ. Καφαντάρη επισήμανε ότι πλέον τα όργανα εκπροσώπησης εμπόρων, επαγγελματιών κλπ δραστηριοποιούνται και αυτό είναι θετικό, γιατί τα αιτήματά τους φτάνουν κεντρικά και εκφράζονται στην κυβέρνηση. «Ζούμε το Μνημόνιο του κ. Μητσοτάκη. Οι μικρομεσαίοι το ζουν κάθε μέρα γιατί η κυβέρνηση υλοποιεί πρόγραμμα που δεν ευνοεί τη μικρομεσαία επιχειρηματικότητα, επικαλούμενη την πανδημία. Τα πράγματα είναι τραγικά για τους μικρομεσαίους. Η κοινωνία βιώνει θυμό, αλλά και κατάθλιψη. Πρέπει να σκεφτούμε λύσεις σε αυτό. Η κυβέρνηση αποκλείει από το Ταμείο Ανάκαμψης τις μικρομεσαίες επιχειρήσεις. Το άνοιγμα όπως σχεδιάζεται, δηλαδή σαν να θέλει η κυβέρνηση να επιδιώκει ανοσία αγέλης, θα φέρει δυσκολίες», είπε η κ. Καφαντάρη και τόνισε ότι «δεν υπάρχει ειδικό χρηματοδοτικό εργαλείο για την ψηφιακή αναβάθμιση των μικρών και μεσαίων επιχειρήσεων, ώστε να ανταποκριθούν στις νέες προκλήσεις όπως οι πωλήσεις με e-shop.”\nΟ κ. Χατζηθεοδοσίου τόνισε ότι οι μικρομεσαίες επιχειρήσεις είναι η ραχοκοκαλιά της ελληνικής οικονομίας, αλλά έχουν δομικά προβλήματα, που βγήκαν στην επιφάνεια με την οικονομική κρίση και τα μνημόνια, οπότε άλλαξε η οικονομία της χώρας. «Από τότε οι μικρομεσαίοι επιχειρηματίες έχουν χρέη και προβλήματα. Το άνοιξε κλείσε για το λιανεμπόριο είναι καταστροφή. Σε εστίαση ένδυση υπόδηση κλπ μείνανε τα εμπορεύματα. Ο κόσμος δε βγήκε να ψωνίσει για δύο λόγους: Ψυχολογικούς, δεν βγαίνεις για ψώνια όταν έχεις 100 νεκρούς την ημέρα και οικονομικούς. Οι εργαζόμενοι δεν έχουν λεφτά με 530 ευρώ επίδομα που παίρνουν. Κι αυτοί που έχουν κάποια λεφτά τα κρατάνε γιατί φοβούνται. Ζητούμε από την κυβέρνηση στήριξη. Ήμασταν υπέρ του πτωχευτικού δικαίου, αλλά είναι αδιανόητο να σου παίρνουν το σπίτι. Μην τους κλείνεις. Κράτα τους ανοιχτούς και ζωντανούς, για να κερδίσει η οικονομία. Τα χρήματα που παίρνουμε είναι επιστρεπτέα. Και από το 2020 δεν υπάρχει τραπεζικό σύστημα. Από τις 800.000 επιχειρήσεις πήραν δάνειο μόνο 25000. Τα χρέη πρέπει να κουρευτούν. Είναι μονόδρομος. Το 40% των μικρομεσαίων δηλώνει ότι δε θα επιβιώσει. Οι εργαζόμενοι είναι κομμάτι της δουλειάς μας. Τα νέα ωράρια είναι παράλογα και τα κόστη είναι μεγάλα, οι φόροι και τα μη μισθολογικά κόστη είναι τα μεγάλα βάρη των επιχειρήσεων. Εμείς θέλουμε να έχουν πλήρη δικαιώματα οι εργαζόμενοι. Με συγκεκριμένα ωράρια και καλούς μισθούς. Θέλουμε οι επιχειρήσεις να μείνουν ζωντανές», δήλωσε ο κ. Χατζηθεοδοσίου.\nΟ κ. Συλιγνάκης τόνισε ότι τα μέτρα της κυβέρνησης δημιουργησαν επιχειρήσεις πολλών ταχυτήτων. «Κάποιες ευνοήθηκαν άλλες όχι. Με το άνοιξε κλείσε άλλες έχασαν προϊόντα που είχαν πληρώσει (εστίαση), άλλες δεν έβρισκαν πρώτες ύλες, κάποιες επιχειρήσεις δεν πήραν καθόλου βοήθεια. Στην αρχή οι Δήμοι αρνήθηκαν να δεχτούν την απαλλαγή από τα δημοτικά τέλη. Το ίδιο ζητάμε τώρα και για την εστίαση, δηλαδή την απαλλαγή από τα τέλη κοινόχρηστων χώρων. Το μεγαλύτερο πρόβλημα θα είναι η ανεργία που θα έρθει κυρίως στο λιανεμπόριο.»\nΗ κ. Σκορδάκη δήλωσε ότι οι επιχειρήσεις στο Περιστέρι έχουν δεχτεί τεράστιο πλήγμα, με υψηλά ενοίκια και κόστη για τις επιχειρήσεις. «Το αγοραστικό κοινό φοβάται πλέον να κάνει αγορές. Τα επιδόματα είναι μικρά και έρχονται καθυστερημένα. Τα σελφ τεστ θα πρέπει να είναι δωρεάν όχι να πληρώνουν κάθε εβδομάδα οι επιχειρηματίες και εργαζόμενοι δύο φορές», είπε και ζήτησε να επιτραπεί για ένα διάστημα στους επιχειρηματίες να κρατήσουν μερικούς εργαζόμενους σε αναστολή.\nΟ κ. Βασιλειάδης, δήλωσε ότι η κατάσταση έχει φτάσει στο απροχώρητο. «Πάμε σε ανακατάταξη στο χώρο των επιχειρήσεων στην κατεύθυνση της μείωσης των μικρών επιχειρήσεων. Εφαρμόζεται ένα ακραία νέο-φιλελεύθερο μοντέλο με αφορμή την πανδημία. Κάθε ημέρα lock down σημαίνει αύξηση των χρεών για τις επιχειρήσεις. Αν δεν υπάρξει ρύθμιση χρεών θα δούμε στρατιές ανέργων από αυτοαπασχολούμενους επιχειρηματίες. Η υποτονική κίνηση της αγοράς οφείλεται στη φτωχοποίηση του πληθυσμού. Χρειάζεται γενναία χρηματοδότηση με μη επιστρεπτέες δόσεις. Να στηριχτούν οι επιχειρήσεις για να ανταποκριθούν στις υποχρεώσεις τους προς το κράτος.»\nΟ κ. Μαντέλλος επισήμανε ότι έχουν πληγεί τα καταστήματα εποχιακών και χειμερινών ειδών, και χρειάζονται άμεση και ειδική στήριξη. «Το Διαδίκτυο δεν είναι λύση για το λιανεμπόριο κι αν αρρωστήσουμε εμείς με covid η επιχείρηση θα κλείσει», είπε.\nΟ κ. Κάβουρας επισήμανε ότι «με το άνοιγμα της οικονομίας θα φανούν πολύ πιο έντονα τα προβλήματα που έφεραν η πανδημία και η προβληματική διαχείρισή της από την κυβέρνηση, όπως για παράδειγμα η ενίσχυση των αεροπορικών εταιριών σε σχέση με την ενίσχυση των μικρομεσαίων επιχειρήσεων. Ο ΣΥΡΙΖΑ-ΠΣ είναι σε διαδικασία συζήτησης του σχεδίου του με την κοινωνία. Θα θέλαμε οι φορείς να μας στείλουν αιτήματα και προτάσεις για να τα λάβουμε υπόψη.»\nΤέλος η κ. Πετράκου επισήμανε ότι υπάρχει κατακερματισμός στις επιχειρήσεις και «πρέπει να έχουμε στο μυαλό ότι ο κόσμος ξέρει τα προβλήματα, αλλά ζητάει λύσεις. Να του δώσουμε προοπτική και ελπίδα στα προβλήματα. Ο κόσμος θέλει να ακούσει θετική πρόταση για τη μαύρη κατάσταση που βιώνει. Οι διαφορετικές ομάδες επαγγελματιών θέλουν και διαφορετική προσέγγιση γιατί κάποιοι καταστρέφονται κάποιοι επιζούν και κάποιοι κερδίζουν», είπε.


Μητροπολίτης Φθιώτιδος Συμεών: Τα μέτρα, ο εγκλεισμός, το Πάσχα και η Θεία Κοινωνία — Stilida.com\nΔημοσιεύτηκε 27 Μαρ 2020, 10:01 / ΚΟΙΝΩΝΙΑ\nΓια το θέμα του εγκλεισμού των κατοίκων και το πώς μπορούμε να το διαχειριστούμε πνευματικά όλο αυτό το διάστημα που δεν μπορούμε να πάμε στις εκκλησίες, μίλησε στο newsit.gr και την Μάγδα Τσέγκου ο Μητροπολίτης Φθιώτιδος κ. Συμεών. Αναφέρθηκε επίσης σε όλες εκείνες τις οικογένειες που είναι στο σπίτι και αντιμετωπίζουν δυσκολίες στην επικοινωνία μεταξύ τους, αλλά και σε εκείνες που έχουν κρούσμα κορoνοϊού ή έχουν χάσει ένα μέλος τους από τον φονικό ιό.\n«Κοιτάξτε να δείτε. Όπως όλα τα πράγματα της ζωής μας, οφείλουμε να τα διαχειριζόμαστε πνευματικά. Έτσι λοιπόν και αυτή τη δυσκολία που έχουμε αυτή την ώρα που είμαστε κλεισμένοι μέσα στο σπίτι, που πρέπει να μείνουμε μέσα στο σπίτι και μάλιστα είναι ένας εγκλεισμός που μας έχει επιβληθεί εξωτερικά, αλλά για το δικό μας καλό. Δεν είναι ένα εγκλεισμός επειδή έχουμε μία κατάσταση κατοχής, μία δύσκολη κατάσταση όπου έχει απαγορευτεί η κυκλοφορία. Ούτε έχουμε έξω έναν τυφώνα, μία θεομηνία. Είναι για το δικό μας καλό και την δική μας ωφέλεια. Αν μείνουμε μέσα στο σπίτι, προλαμβάνουμε την διασπορά του ιού και είναι ένα μέτρο προστασίας όλων μας».\nΚαι εξηγεί ο Μητσροπολίτης Φθιώτιδος: «Αυτή την κατάσταση οφείλουμε να την διαχειριστούμε πνευματικά. Και όταν λέμε πνευματικά, θα πρέπει να διαχειριστούμε Χριστοκεντρικά. Ας πούμε δηλαδή πολύ απλά τι θα ήθελε ο Χριστός να κάνουμε όσο είμαστε μέσα στο σπίτι μας; Θα ήθελε για παράδειγμα να μην θέλει ο ένας να βλέπει τον άλλον; Ή θα ήθελε να επικοινωνούμε με αγάπη μεταξύ μας; Θα ήθελε να έχουμε μελαγχολία και θλίψη; Ή θα ήθελε να έχουμε αισιοδοξία και χαρά; Αυτές τις απλές σκέψεις και πολλές άλλες αν βγάλουμε, μπορούμε να πάρουμε δύναμη πολύ από την πίστη μας και θα έλεγα και από τα αποθέματα που έχουμε μαζέψει όλα αυτά τα χρόνια, όλες αυτές τις Κυριακές που έχουμε εκκλησιαστεί, όλα αυτά τα λόγια που έχουμε ακούσει από πνευματικούς ανθρώπους, όλα όσα έχουμε διαβάσει, όλα τα εφόδια που έχουμε μέσα μας, είναι ευκαιρία τώρα να τα αξιοποιήσουμε. Είναι μία ευκαιρία με το “Μένουμε Σπίτι” να “Ξαναγίνουμε Σπίτι”. Διότι πολλές φορές κατοικούμε μόνο στα σπίτια μας, διανυκτερεύουμε, είναι σαν ξενοδοχεία. Τώρα είναι μία ευκαιρία να νιώσουμε ότι έχουμε πράγματα σπίτι. “Έχω σπίτι” σημαίνει ότι όχι απλά έχω 4 ντουβάρια να σκεπάσω, ένα κεραμίδι να μπω από κάτω να σκεπαστώ, αλλά σημαίνει ότι έχω ανθρώπους που με αγαπούν, που με νοιάζονται, που μπορώ να μοιράζομαι πράγματα. Είτε είναι ολιγομελής, είτε είναι πολυμελής η οικογένειά μου.\nΑυτό ισχύει ακόμα και για έναν άνθρωπο που μένει μόνος του, ο οποίος δεν έχει οικογένεια. Υπάρχουν άνθρωποι που είναι μοναχικοί. Για αυτούς, είναι μία ευκαιρία να γεμίσουν το σπίτι τους με Χριστό. Να γεμίσουν το σπίτι τους με τους Αγίους της Εκκλησίας μας, να γεμίσουν το σπίτι τους με προσευχή, αλλά και με ωραία επικοινωνία. Το τηλέφωνο, το διαδίκτυο, τα μέσα κοινωνικής δικτύωσης, το internet. Είναι δυνατότητες του σήμερα που μπορούν να φέρουν τον κάθε έναν στο σπίτι μας. Ακόμα και έναν συγγενή μας από την Αμερική, από την Αυστραλία. Είναι μία καλή ευκαιρία να ξεσκονίσουμε την ατζέντα των κοινωνικών επαφών μας και να θυμηθούμε και πάλι τους θείους μας, τις θείες μας, τα ξαδέρφια μας, γιατί είχαμε χαθεί λίγο. Να δούμε θετικά αυτή την κατάσταση, είναι μία δύσκολη κατάσταση, δεν είναι εύκολη. Για εμάς ειδικά τους λειτουργούς, είναι πολύ δύσκολη».\nΟ Μητροπολίτης Φθιώτιδος κ. Συμεών αναφέρθηκε και στην περασμένη πρώτη Κυριακή που πραγματοποιήθηκε η θεία λειτουργία αυστηρά και μόνο στις εκκλησίες που την αναμετέδιδαν μέσω των τηλεόρασης ή ραδιοφώνου και χωρίς πιστούς.\n«Κοιτάξτε, είναι ένα πάρα πολύ δύσκολο συναίσθημα διότι η Θεία Λειτουργία γίνεται για το λαό. Είναι έργο του λαού. Αυτό σημαίνει λειτουργία. Το να λειτουργείς λοιπόν με άδεια καθίσματα, είναι μία οδύνη. Είναι σαν να μην έχεις οξυγόνο, σαν να μην έχεις πνεύμονες, σαν να μην έχεις ζωτικά όργανα. Γνωρίζοντας όμως ότι αυτό δεν συμβαίνει για λόγους καταστολής της προσωπικής ελευθερίας ή απαγόρευση των συναθροίσεων. Είναι μία γενικότερη κατάσταση η οποία δεν ήταν μόνο στην Ελλάδα. Φανταστείτε ότι και στο Οικουμενικό μας πατριαρχείο και σε όλες τις επαρχίες, εφαρμόσθηκε το ίδιο μέτρο. Και άλλες εκκλησίες. Είναι μία άσκηση που πονάει, αλλά είναι και μία πρόκληση να μπορείς και στα άδεια καθίσματα και στα άδεια στασίδια να δεις τα πρόσωπα των αδερφών σου. Να μπορείς τελικά να επικοινωνήσεις καρδιακά με τους αδερφούς σου και το ποίμνιό σου έστω και αν στερείσαι την φυσική τους παρουσία. Και αυτό ξέρετε, είναι ένα μεγάλο δίδαγμα. Ότι μπορείς να επικοινωνείς με προσευχή, με όλο τον κόσμο. Αν προσεύχεσαι πραγματικά, δεν μπορεί τίποτα να σε χωρίσει από τον άλλον. Και αυτό πρέπει να μας δώσει πολύ δύναμη για όσους έχουν ξενιτεμένα παιδιά, για όσους έχουν ξενιτεμένους συγγενείς, για όσους ζουν σε διαφορετικά μέρη, που οι συνθήκες της ζωής το έφεραν έτσι, για εκείνους που είναι ναυτικοί και ταξιδεύουν στα καράβια. ότι δια της προσευχής, μπορούμε να είμαστε όλοι κοντά. Ευχόμαστε και ελπίζουμε αυτό το μέτρο να είναι προσωρινότατο, όσο πιο γρήγορα να λήξει γιατί ανυπομονούμε να βρεθούμε στην εκκλησία και να ψάλλουμε μαζί, να κοινωνήσουμε μαζί, να λατρέψουμε μαζί το Θεό, να χαρούμε τη χαρά του μυστηρίου της εκκλησίας μας. Ανυπομονούμε.»\nΤι λέει ο ίδιος για τα μέτρα που ελήφθησαν;\n«Κοιτάξτε να δείτε, δεν μπορείς να είσαι σύμφωνος ή αντίθετος με κάποια πράγματα για το οποία δεν έχει πλήρη γνώση και δεν έχεις διδαχθεί. Άλλωστε όλα τα μέτρα κρίνονται εκ του αποτελέσματος. Εγώ εύχομαι τα αποτελέσματα να είναι θετικά είτε τελικά χρειαζόταν αυτή η απόφαση, είτε όχι. Εύχομαι σύντομα να περάσει στην ιστορία και να είναι παρελθόν. Και το μέτρο αυτό και η πανδημία. Εμένα αυτό με ενδιαφέρει και αυτή είναι η προσευχή μου. Τούτη την ώρα άλλωστε δεν είναι ώρα για καταλογισμούς ευθυνών, ούτε για πειρασμούς. Είναι να μπορούμε να είμαστε ενωμένοι γιατί απέναντί μας έχουμε μία πανδημία, έναν ιό. Αυτό πρέπει να αντιμετωπίσουμε. Ούτε αυτή την ώρα να κάνουμε συναγωνισμό ποιοι είναι πιο ευαίσθητοι. Είναι δυνατόν εμείς οι ιεράρχες , πρώτα εμείς οι ιεράρχες, η Ιερά Σύνοδος της εκκλησίας μας, ο Αρχιεπίσκοπός μας, να μην πονούν από την στέρηση της λατρευτικής ζωής που είναι το οξυγόνο μας; Δεν νομίζω ότι κάποιοι χριστιανοί, μερικοί εκ των οποίων δεν είναι και συχνά εκκλησιαζόμενοι να έχουν περισσότερο καημό, χωρίς να προσβάλω, από τον καημό του Αρχιεπισκόπου ή των ιεραρχών ή του Πατριάρχου ή των άλλων κληρικών. Είναι ένα αναγκαίο κακό, ας το πω έτσι. Κακό είναι, αλλά αναγκαίο. Έχουμε όμως στη ζωή μας πολλά αναγκαία κακά. Και το σιρόπι που πίνουμε για πάθηση μπορεί να είναι θεόπικρο. Αλλά το χρειαζόμαστε για να μας κάνει καλά».\n«Ήμουν, είμαι και θα είμαι κατηγορηματικός γιατί αυτό είναι ταυτόσημο με την ύπαρξή μου. Προσωπικά δεν θεωρώ ότι συγκρούεται με την άποψη της επιστήμης. Κάνω μία υποσημείωση κατ’ αρχάς, επειδή έγινε αναφορά στην επιστήμη. Ούτε η επιστήμη έχει κοινή θέση και κοινή άποψη για όλα τα θέματα. Έχουμε πάρα πολλά θέματα στα οποία βλέπουμε τους ίδιους τους επιστήμονες να διαφωνούν. Αυτό τι σημαίνει; Ότι δεν υπάρχει κάτι επιστημονικό; Να θυμίσω ένα παράδειγμα. Είναι καλό το εμβόλιο ή δεν είναι καλό το εμβόλιο; Πόσοι άνθρωποι δεν πηγαίνουν στον γιατρό, ο ένας γιατρός τους λέει να το κάνει το εμβόλιο, ο άλλος τους λέει να μην το κάνει. Τελικά τι ισχύει; Δεν μπορεί και τα δύο να είναι σωστά. Ένα από τα δύο θα είναι σωστά. Όμως στο θέμα αυτό, αφενός μεν η πίστη μας που είναι η ζωή μας, ο πυρήνας της ύπαρξής μας, η Θεία Κοινωνία είναι ο Χριστός. Είναι το σώμα και το αίμα του Χριστού για αυτούς που φυσικά προσεύχονται μετά φόβου Θεού πίστεως και αγάπης. Όχι για αυτούς που προσέρχονται ασυναίσθητα, ή για το έθιμο ή γιατί έτσι του είπε ο παππούς ή η γιαγιά. Για όποιον προσέρχεται με καθαρή συνείδηση είναι ο Χριστός. Εγώ προσωπικά αυτό το υπογράφω με το αίμα της καρδιάς μου, με το αίμα της ύπαρξής μου και προσωπικά δεν ανέχομαι κανένας να με προσβάλει, την πίστη μου, την πίστη των πατέρων μου, την βεβαιότητά μου, την εμπειρία μου. Αυτό που καταθέτουμε εμείς είναι εμπειρία. Δεν είναι μία θεωρητική άποψη. Αυτή που τα λένε και κάνουν κριτική δεν έχουν εμπειρία. Κοινώνησαν και μολύνθηκαν από κάποιον ιό; Να μας το πούνε. Εκτός αν ο ιός της ανοησίας, συγχωρήστε με, προήλθε από κάποια Θεία Μετάληψη. Δεν νομίζω. Μπορεί να προήλθε από άλλες μεταλείψεις ιδεών. Και όχι του σώματος και του πνεύματος του Χριστού. Όσο δεν για την σύγκρουση με την επιστήμη, τι είναι οι επιστήμονες. Ποια μέθοδο χρησιμοποιεί η επιστήμη; Χρησιμοποιεί, την ανάγνωση, τη βιβλιογραφία, το πείραμα, διάφορες μεθόδους. Εδώ λοιπόν έχουμε ένα πείραμα 2.000 και πλέον ετών, επαναλαμβανόμενο, το οποίο κατ’ επανάληψιν, με εκατομμύρια εφαρμογές δείχνει ότι δεν μεταδίδει τον ιό η Θεία Μετάληψη. Τι να κάνουμε; Δεν είναι επιστημονικό αυτό; Εμένα αυτό μου φτάνει. Αλλά από την άλλη πλευρά, δεν υποχρεούται κανείς να προσέλθει στη Θεία Μετάληψη. Προσέρχονται όσοι το επιθυμούν, όσοι το πιστεύουν, όσοι το αισθάνονται και όποτε το αισθάνονται. Ούτε σε κάθε σύναξη υπάρχει Θεία Μετάληψη. Αλλά και πάλι θέλω να σας πω, από την πρώτη στιγμή και εγώ προσωπικά με τις ταπεινές μου παρεμβάσεις ως ο τελευταίος των επισκόπων της εκκλησίας, τόνισα ότι πρέπει να διαχωρίσουμε τη Θεία Μετάληψη από τη συνάθροιση. Από τον συγχρωτισμό. Εγώ ως Συμεών, με τη φυσική μου παρουσία, είτε αυτή είναι στο ναό, είτε στο γραφείο, είτε είναι στο δρόμο, μπορώ να μεταδώσω τον ιό σε έναν αδερφό εφόσον έχω τον ιό μέσα μου. Από τη χειραψία μου, από τα μαλλιά μου, από το οτιδήποτε. Αυτό είναι σωστό. Και είναι και επιστημονικό και είναι και αποδεδειγμένο και χρήζει αντιμετωπίσεως. Γι’ αυτό και πήραμε μέτρα από την πρώτη στιγμή και για τους ναούς μας και για τους χώρους της εκκλησίας. Και για αυτό έγινε το μέτρο τώρα. Της απαγόρευσης των συναθροίσεων».\nΔείτε όλη την συνέντευξη του Μητροπολίτη Φθιώτιδος στο newsit.gr\nΕΚΚΛΗΣΙΑ ΚΟΡΟΝΟΪΟΣ ΜΗΤΡΟΠΟΛΙΤΗΣ ΦΘΙΩΤΙΔΑΣ ΣΥΜΕΩΝ


Καθαρά Δευτέρα: Προσοχή με τους χαρταετούς – Τι κάνουμε σε περίπτωση ηλεκτροπληξίας - i-loveathens.gr\nΑλλά το πέταγμα του χαρταετού την Καθαρά Δευτέρα μέσα στην πόλη, ενέχει έναν μεγάλο κίνδυνο: την ηλεκτροπληξία από τα καλώδια στους στύλους της ΔΕΗ, όταν έρχεται σε επαφή με αυτά ένας χαρταετός που ξέφυγε από τον έλεγχο του χρήστη του.\nΚαι επειδή είθισται το πέταγμα του χαρταετού να είναι ένα έθιμο με επίκεντρο τα μικρά παιδιά, πρέπει να είμαστε όλοι πολύ προσεκτικοί όταν δίνουμε στο παιδί να κρατήσει τον χαρταετό από το σχοινί.\nΔεν πετάμε ΠΟΤΕ τον χαρταετό κοντά σε στύλους της ΔΕΗ και σε καλώδια ρεύματος\nΑν είστε αρκετά απρόσεκτοι και ανεύθυνοι (!), ώστε να ρίξετε τον χαρταετό σας επάνω σε καλώδια της ΔΕΗ, ΜΗΝ ΑΓΓΙΞΕΤΕ τον χαρταετό που ενδεχομένως μπλέχτηκε σε αυτά και παραμένει κρεμασμένος εκεί! Τα ηλεκτροφόρα καλώδια μεταφέρουν πάνω από 7.000 βολτ και η ηλεκτρική ενέργεια μπορεί εύκολα να “ταξιδέψει” από τα καλώδια προς τον χαρταετό σας για να σας ανεξάρτητα από το είδος του σχοινιού που χρησιμοποιείτε. ΜΠΟΡΕΙ ΚΑΙ ΜΑΛΛΟΝ ΘΑ σας σκοτώσει αν σας χτυπήσει αυτό το ρεύμα! Αν ο χαρταετός σας κολλήσει σε κάποιο καλώδιο, αφήστε αμέσως το σχοινί/καλούμπα από το χέρι σας και απομακρυνθείτε. Στην συνέχεια καλέστε την Πυροσβεστική, αλλά μείνετε στο σημείο για να εμποδίσετε οποιονδήποτε άλλο να ακουμπήσει τον αετό. Είναι το λιγότερο που μπορείτε να κάνετε μετά την ανευθυνότητά σας να πετάξετε τον χαρταετό μέσα σε κατοικημένη περιοχή, κοντά σε στύλους της ΔΕΗ.\nΠοτέ μην πετάτε τον χαρταετό σε θυελλώδεις καιρικές συνθήκες! Μια αστραπή έχει συνήθως μεγαλύτερη τάση από τα καλώδια του ηλεκτρικού ρεύματος και μπορεί να χτυπήσει ανά πάσα στιγμή και οπουδήποτε. Αν έχετε υψώσει έναν χαρταετό στον αέρα σε θυελλώδεις καιρικές συνθήκες, αυτό σας καθιστά αυτόματα ένα τεράστιο “αλεξικέραυνο” που θα “τραβήξει” μια ηλεκτρική εκκένωση (κεραυνός) από την ατμόσφαιρα!\nΟ κίνδυνος από ένα ηλεκτρικό σοκ εξαρτάται από τον τύπο του ρεύματος, πόσο υψηλής τάσης είναι, πώς ταξιδεύει το ρεύμα μέσα από το σώμα, τη γενική υγεία του ατόμου και πόσο γρήγορα το άτομο θα περάσει στα χέρια ειδικών γιατρών.\nΈνα ηλεκτρικό σοκ μπορεί να προκαλέσει εγκαύματα, ή μπορεί και να μην αφήσει κανένα ορατό σημάδι στο δέρμα. Σε κάθε περίπτωση, το ηλεκτρικό ρεύμα που διέρχεται από το σώμα μπορεί να προκαλέσει εσωτερική ζημιά, καρδιακή ανακοπή ή άλλο τραυματισμό. Υπό ορισμένες συνθήκες, ακόμη και μια μικρή ποσότητα της ηλεκτρικής ενέργειας μπορεί να αποβεί μοιραία.\nΈνα άτομο που έχει τραυματιστεί ηλεκτροπληξία θα πρέπει να εξεταστεί από γιατρό.\nΜην αγγίζετε το τραυματισμένο άτομο, αν αυτός ή αυτή εξακολουθεί να είναι σε επαφή με το ηλεκτρικό ρεύμα.\nΚαλέστε το 166, αν η πηγή του εγκαύματος είναι ένα καλώδιο υψηλής τάσης ή χτύπημα από κεραυνό. Μην πλησιάζετε καλώδια υψηλής τάσης, έως ότου η πηγή απενεργοποιηθεί (δηλαδή δεν υπάρχει πλέον ηλεκτρικό ρεύμα). Αυτό όμως δεν ισχύει με τα καλώδια της ΔΕΗ, αφού δεν είναι μονωμένα. Μείνετε σε απόσταση τουλάχιστον 6 μέτρων μακριά από ένα καλώδιο, ή και ακόμα περισσότερο έαν σε αυτό έχει κολλήσει χαρταετός και προκαλούνται σπινθήρες.\nΜην μετακινείτε ένα άτομο που έχει πάθει ηλεκτροπληξία, εάν αυτός ή αυτή είναι σε άμεσο κίνδυνο.\nΚαλέστε το 166, αν το άτομο που χτυπήθηκε από το ρεύμα βιώσει τα ακόλουθα:\nΔυσκολία στην αναπνοή\nΠροβλήματα καρδιακού ρυθμού (αρρυθμίες)\nΠόνος και συνεχείς συσπάσεις στους μυς\nΕπιληπτικού τύπου κρίσεις\nΚάντε τα ακόλουθα όσο περιμένετε ιατρική βοήθεια:\nΑπενεργοποιήστε την πηγή της ηλεκτρικής ενέργειας, αν είναι δυνατόν. Αν όχι (όπως στην περίπτωση με τον χαρταετό και τα καλώδια της ΔΕΗ), μετακινηθείτε μακριά από την πηγή, χρησιμοποιώντας ένα στεγνό, μη αγώγιμο αντικείμενο κατασκευασμένο από χαρτόνι, πλαστικό ή ξύλο.\nΞεκινήστε καρδιοαναπνευστική αναζωογόνηση, αν το άτομο δεν δείχνει σημάδια κυκλοφορίας αίματος, όπως η αναπνοή, ο βήχας ή η κίνηση.\nΠροσπαθήστε να αποτρέψει το άτομο που επλήγη από ηλεκτροπληξία από το να κρυώσει. Σκεπάστε το με επιπλέον ρούχα και να μην ξαπλώνει πάνω στο παγωμένο χώμα.\nΕφαρμόστε ένα επίδεσμο. Καλύψτε τυχόν καμένες περιοχές με μία αποστειρωμένη γάζα/επίδεσμο, αν υπάρχει, ή με ένα καθαρό πανί. Μην χρησιμοποιήσετε κουβέρτα ή πετσέτα, γιατί οι χαλαρές ίνες μπορεί να κολλήσουν στα εγκαύματα.\nΗΛΕΚΤΡΟΠΛΗΞΙΑΚΑΘΑΡΑ ΔΕΥΤΕΡΑΚΑΛΩΔΙΑ ΔΕΗΧΑΡΤΑΕΤΟΣ


Δίκαιη και αναλογική κατανομή των προσφύγων σε όλη τη Χώρα ζητά η ΠΕΔΚΜ | karatzova.com\nHome / ΑΡΙΔΑΙΑ / ΓΙΑΝΝΙΤΣΑ / ΕΔΕΣΣΑ / Κ. Μακεδονία / Δίκαιη και αναλογική κατανομή των προσφύγων σε όλη τη Χώρα ζητά η ΠΕΔΚΜ\nΔίκαιη και αναλογική κατανομή των προσφύγων σε όλη τη Χώρα ζητά η ΠΕΔΚΜ\nΑΡΙΔΑΙΑ , ΓΙΑΝΝΙΤΣΑ , ΕΔΕΣΣΑ , Κ. Μακεδονία Edit\nΑνώνυμος 3 Σεπτεμβρίου 2019 - 11:36 μ.μ.\nΕΙΝΑΙ ΣΤΟΝ ΚΟΣΜΟ ΤΟΥΣ.\nΟΙ ΛΑΘΡΟ ΓΙΝΑΝ ΠΡΟΣΦΥΓΕΣ ΚΑΙ ΜΙΛΑΝΕ ΓΙΑ ΔΙΚΑΙΗ ΚΑΤΑΝΟΜΗ ΛΕΣ ΚΑΙ ΕΙΝΑΙ ΕΠΕΝΔΥΤΙΚΑ ΚΟΝΔΥΛΙΑ.\nΗ ΘΡΑΚΗ, Η ΜΑΚΕΔΟΝΙΑ ΛΚΑΙ Η ΗΠΕΙΡΟΣ ΕΧΕΙ ΔΙΑΓΡΑΦΕΙ ΓΙΑ ΤΟ ΚΡΑΤΟΣ ΤΩΝ ΑΘΗΝΩΝ, ΓΙΑ ΝΑ ΜΗΝ ΜΙΛΗΣΟΥΜΕ ΓΙΑ ΟΛΗ ΤΗΝ ΕΛΛΑΔΑ.\nΕΦΥΓΕ Ο ΑΛΕΞΗΣ ΚΑΙ ΗΡΘΕ Ο ΚΟΥΛΗΣ ΓΙΑ ΝΑ ΤΟΥΣ ΜΕΤΑΦΕΡΕΙ ΜΕ ΕΚΤΑΚΤΑ ΔΡΟΜΟΛΟΓΙΑ ΜΙΣΘΩΜΕΝΩΝ ΠΛΟΙΩΝ. ΟΤΑΝ ΔΗΜΙΟΥΡΓΗΘΗΚΕ ΤΟ ΚΑΛΟΚΑΙΡΙ ΤΟ ΠΡΟΒΛΗΜΑ ΜΕ ΤΗ ΣΑΜΟΘΡΑΚΗ ΕΜΕΙΝΑΝ ΕΓΚΛΩΒΙΣΜΕΝΟΙ ΧΙΛΙΑΔΕΣ ΕΛΛΗΝΕΣ ΜΕΧΡΙ ΝΑ ΞΥΠΝΗΣΟΥΝ ΟΙ ΑΣΧΕΤΟΙ ΚΑΙ ΝΑ ΒΑΛΟΥΝ ΒΑΠΟΡΙΑ ΚΑΙ ΕΔΩ ΣΕ ΧΡΟΝΟ DT ΜΕΤΑΦΕΡΑΝ ΤΟΥΣ ΛΑΘΡΟ ΓΙΑ ΝΑ ΕΙΝΑΙ ΕΤΟΙΜΟΙ ΝΑ ΥΠΟΔΕΧΘΟΥΝ ΑΛΛΟΥΣ.\nΗ ΕΛΛΑΔΑ ΕΧΕΙ ΤΕΛΕΙΩΣΕΙ.\nΚΟΥΛΗ, Η ΑΛΛΗ ΟΨΗ ΤΟΥ ΑΛΕΞΗ\nΑνώνυμος 3 Σεπτεμβρίου 2019 - 11:44 μ.μ.\nκαι όχι προς την ηπειρωτική Ελλάδα !\nΟΤΑΝ ΟΜΩΣ ΔΕΝ ΓΝΩΡΙΖΕΙΣ ΠΡΟΣΑΝΑΤΟΛΙΣΜΟ, ΤΟΥΣ ΣΤΕΛΕΝΕΙΣ ΣΤΗΝ ΕΛΛΗΝΙΚΗ, ΓΙΑ ΛΙΓΟ ΑΚΟΜΑ, ΜΑΚΕΔΟΝΙΑ


Με επιτυχία το επιστημονικό συνέδριο για την Εθνοσυνέλευση στην Ερμιόνη και το Σύνταγμα της Τροιζήνας - Αργολική Ανάπτυξη\nΜε επιτυχία το επιστημονικό συνέδριο για την Εθνοσυνέλευση στην Ερμιόνη και το Σύνταγμα της Τροιζήνας\nΕΘΝΟΣΥΝΕΛΕΥΣΗ, ΕΙΔΗΣΕΙΣ, ΕΠΑΝΑΣΤΑΣΗ, ερμιονιδα, ΣΥΝΕΔΡΙΟ, ΣΥΝΤΑΓΜΑ\nΠραγματοποιήθηκε στην Ερμιόνη, στις 17 και 18 Σεπτεμβρίου 2021, το επιστημονικό συνέδριο με θέμα « Η Εθνοσυνέλευση στην Ερμιόνη, το Σύνταγμα της Τροιζήνας και η επίδρασή τους στην Επανάσταση και στο δημοκρατικό βίο της σύγχρονης Ελλάδας ».\nΤο συνέδριο αποτέλεσε την κορυφαία δράση των φετινών επετειακών εκδηλώσεων στο Δήμο μας, που συνδιοργάνωσαν το Νομικό Πρόσωπο Κοινωνικής Πρόνοιας, Αλληλεγγύης, Πολιτισμού και Παιδείας του Δήμου Ερμιονίδας, ο Θεατρικός Όμιλος Ερμιονίδας και το Ιστορικό και Λαογραφικό Μουσείο Ερμιόνης.\nΗ πρώτη ημέρα του συνεδρίου είχε πανηγυρικό χαρακτήρα και ήταν μία μουσικο – φιλολογική βραδιά με τίτλο «Δεν τους βαραίν’ ο πόλεμος, αλλ’ έγινε πνοή τους», στίχος από το ποίημα «Ελεύθεροι Πολιορκημένοι» του Διονυσίου Σολωμού.\nΗ Δήμητρα Μπεχλικούδη, η οποία είχε την επιμέλεια των κειμένων, επέλεξε να παρουσιάσει μία συναρπαστική ιστορική λογοτεχνική διαδρομή με πρωταγωνιστές πρόσωπα-σύμβολα της Επανάστασης του ΄21.\nΤο όλο εγχείρημα βασίστηκε σε υλικό που έδωσε η θεματολογία του Αγώνα και μετουσίωσαν σε έντεχνο λόγο οι νεοέλληνες ποιητές και πεζογράφοι. Τα λογοτεχνικά έργα απέδωσαν εξαιρετικά οι ερασιτέχνες ηθοποιοί του ΘΟΕ: Ευαγγελία Ηλιού, Γιούλα Καράμπελα, Νάντια Κωστελένου, Γιώργος Μιχαλόπουλος και Δημήτρης Σίδερης.\nΙδανικός ερμηνευτής των τραγουδιών που επελέγησαν για την περίσταση ήταν ο Βασίλης Λέκκας, που ενθουσίασε το κοινό με έργα Θεοδωράκη, Μαρκόπουλου, Χατζιδάκι, Ξαρχάκου, Λεοντή. Τον συνόδευσε στο πιάνο ο Θοδωρής Μπρουτζάκης.\nΤη δεύτερη ημέρα διεξήχθησαν οι εργασίες του Επιστημονικού Συνεδρίου.\nΠρώτος εισηγητής ήταν ο Συνταγματολόγος και πρ. Ευρωβουλευτής, κ. Κωνσταντίνος Μποτόπουλος, ο οποίος ανέπτυξε το θέμα: ” Το Σύνταγμα της Τροιζήνας εντός των Συνταγμάτων του Αγώνα και τα Συντάγματα του Αγώνα εντός της Επανάστασης του 1821″ .\nΕπιχείρησε τη διασύνδεση των τριών Συνταγμάτων του Αγώνα (Επιδαύρου του 1822, Άστρους του 1823 και Τροιζήνας του 1827), τόσο μεταξύ τους όσο και σε σχέση με την πορεία προς την Ανεξαρτησία και τη δημιουργία ατελών μεν, πρωτότυπων και δημοκρατικών δε, κρατικών και πολιτειακών θεσμών.\nΑκολούθησε ο δεύτερος εισηγητής, κ. Σπύρος Βλαχόπουλος, Καθηγητής Νομικής ΕΚΠΑ ο οποίος ανέπτυξε το θέμα: : “Σύνταγμα της Τροιζήνας : το τελειότερο των Συνταγμάτων της Επανάστασης ;”.\nΕπικεντρώθηκε στα χαρακτηριστικά και στη συμβολή του τρίτου στη σειρά και πιο προηγμένου Συντάγματος, με έμφαση στον «προεδρικό» του χαρακτήρα και την ουσιαστική ενδυνάμωση των ατομικών δικαιωμάτων και ελευθεριών.\nΣτη συνέχεια ο τρίτος εισηγητής, κ. Ξενοφών Κοντιάδης, Καθηγητής Συνταγματικού Δικαίου Πάντειο Πανεπιστήμιο, Πρόεδρος Ιδρύματος “Θεμιστοκλή και Δημήτρη Τσάτσου”, ανέπτυξε το θέμα: “Σύγκρουση και συναίνεση στη Γ ΄ Εθνοσυνέλευση του Αγώνα” .\nΑναφέρθηκε στις δραματικές πολιτικές συνθήκες του 1827, ως αποτέλεσμα αλλά και αποκρυστάλλωση των εμφυλίων συγκρούσεων του 1823 και 1824, καθώς και στις ιδιαίτερες συνθήκες υπό τις οποίες διεξήχθη η Τρίτη Εθνοσυνέλευση: διακεκομμένα και σε παράλληλες συνεδρίες –πρώτα στην Επίδαυρο, ύστερα στην Ερμιόνη, τελικά στην Τροιζήνα-, με εντάσεις αλλά και δημοκρατικό φρόνημα και, εντέλει, με συμβολή στην εθνική συμφιλίωση.\nΑκολούθησε η κ. Βασιλική Σειρηνίδου, Eπικ. Καθηγήτρια Ιστορίας ΕΚΠΑ, η οποία ανέπτυξε το θέμα: “Αναζητώντας το “δίκιο” στην επαναστατημένη Ελλάδα: Συντάγματα και λαϊκός νομικισμός (1822-1827)”.\nΕπίκεντρο ήταν η επιστημονική της έρευνα για τον τρόπο που επικοινωνούσαν με τις Αρχές και προσέφευγαν στη Δικαιοσύνη οι Έλληνες εν μέσω του επαναστατικού Αγώνα, εν κενώ δικαίου αλλά επηρεασμένοι και συντελούντες στην πορεία διαμόρφωσης ενός σύγχρονου κράτους.\nΚαι τέλος ο κ. Αριστείδης Χατζής, Καθηγητής Φιλοσοφίας Δικαίου & Θεωρίας Θεσμών στο ΕΚΠΑ, Διευθυντής Ερευνών στο Κέντρο Φιλελεύθερων Μελετών (ΚΕΦΙΜ), Μέλος της επιτροπής «Ελλάδα 2021» μίλησε για ” Τα ελληνικά επαναστατικά Συντάγματα στο διεθνή Τύπο”.\nΔιατύπωσε την άποψη ότι η ελληνική Επανάσταση ήταν μια φιλελεύθερη Επανάσταση, στην οποία προσέβλεπαν οι λαοί αλλά και οι πολιτικοί της Ευρώπης και έτσι αποτυπώθηκε, με συχνά ένθερμο φιλελληνισμό, στον Τύπο της εποχής και ιδίως στον βρετανικό.\nΠρόεδρος του συνεδρίου ήταν ο συμπατριώτης μας, ομότιμος καθηγητής του Γεωπονικού Πανεπιστημίου Αθηνών και πρ. Πρύτανης, κ. Γιώργος Ζέρβας πλαισιωμένος από τον κ. Δημήτρη Σίδερη και την κ. Τίνα Αντωνοπούλου.\nΣτο συνέδριο παρευρέθηκαν και απηύθυναν χαιρετισμό, ο Πανοσιολογιότατος π. Χριστοφόρος Καραβίας, ως εκπρόσωπος του Σεβασμιότατου Μητροπολίτη μας κ.κ. Εφραίμ, ο Δήμαρχος Ερμιονίδας, κ. Γιάννης Γεωργόπουλος, οι Βουλευτές Αργολίδας, κ. Γιάννης Αδριανός, ο οποίος εκπροσώπησε και τον Πρόεδρο της Βουλής των Ελλήνων, κ. Κωνσταντίνο Τασούλα, και κ. Γιάννης Γκιόλας, ο Αντιπεριφερειάρχης Αργολίδας, κ. Γιάννης Μαλτέζος, ο Περιφερειακός Σύμβουλος, κ. Αναστάσιος Γανώσης και οι Πρόεδροι των τριών φορέων που συνδιοργάνωσαν το συνέδριο (κ. Δαμιανός Κουτούβαλης, κ. Δημήτρης Σίδερης και κ. Τίνα Αντωνοπούλου). Επίσης παρευρέθηκαν χορηγοί του συνεδρίου και πλήθος κόσμου.\nΤο συνέδριο έκλεισε με το Δήμαρχο Ερμιονίδας, ο οποίος απηύθυνε θερμές ευχαριστίες, στους εκλεκτούς καθηγητές – εισηγητές του συνεδρίου, στον Βασίλη Λέκκα, στο Θοδωρή Μπρουτζάκη, στη Δήμητρα Μπεχλικούδη, στα μέλη του Θ.Ο.Ε. που απήγγειλαν, στους συν διοργανωτές φορείς, στον Ίωνα Ξυπολιά και Θοδωρή Σκανδάλη και τέλος στους χορηγούς αυτού του συνεδρίου: Το ξενοδοχείο A.K.S. Hinitsa, που προσέφερε τη φιλοξενία στους εκλεκτούς προσκεκλημένους του συνεδρίου, την κ. Φωτεινή Λιβανού και σε όλους όσοι αναγράφονται στο πρόγραμμα.\nΝ.Π. Κοινωνικής Πρόνοιας, Αλληλεγγύης, Πολιτισμού και Παιδείας Δήμου Ερμιονίδας\nPrevΠροηγουμενοΕπιστήμονες έφτιαξαν ιπτάμενο τσιπάκι σε μέγεθος κόκκου άμμου (βίντεο)\nΕπομενοΤα αποτελέσματα των ράπιντ τεστ που έγιναν την Τετάρτη στην ΑργολίδαNext


Κατεβάστε το παιχνίδι Oceanhorn για το Android\nΟ κύριος ήρωας του παιχνιδιού θα είναι ένα παλικάρι που μια μέρα ξύπνησε και βρήκε ένα σημείωμα που άφησε ο πατέρας του. Είπε ότι έφευγε, και το πιθανότερο είναι να μην επιστρέψει ποτέ. Ένα τεράστιο θαλάσσιο τέρας βρήκε και να μην τεθεί σε κίνδυνο η ζωή του γιου του, αναγκάζεται να φύγει. Επίσης υπήρχαν οδηγίες για το πώς να φτάσετε στο νησί του φίλου του και ένα περιδέραιο κάποτε ανήκε στη μητέρα του χαρακτήρα.\nΘα πρέπει να εκπαιδευτεί από έναν σύμβουλο, να μάθουν να επιβιώνουν σε κάθε περιβάλλον, καθώς μάχη με πολλούς αντιπάλους. Μόνο με αυτόν τον τρόπο θα είναι έτοιμη για μια συνάντηση με έναν παλιό εχθρό που επιδιώκουν την οικογένειά του. Και η μάχη που θα δοκιμάσουν δεν είναι εύκολο γι 'αυτόν.\nΜπροστά μας περιμένουν για συναρπαστικές περιπέτειες, δύσκολο παζλ, όμορφα δημιουργημένα τοποθεσίες και μακρά ιστορία γραμμή που πρέπει ακόμη να πρόστιμο περνούν τον ελεύθερο χρόνο τους.\napk5.91 MBεκδοχή 1.0\nκρυφή μνήμη239.57 MB\nόμορφα γραφικά, περιπέτεια, παζλ,


Κουσκουσάκι σαλάτα με φακές - ΕΜΠΡΟΣ\nΑρχική ΣΥΝΤΑΓΕΣ Κουσκουσάκι σαλάτα με φακές\nΚουσκουσάκι σαλάτα με φακές\n-1 καρότο τριμμένο στον τρίφτη\n-5-6 φυλλαράκια δυόσμο φρέσκο, ψιλοκομμένα\n-Για τη σάλτσα\n-½ φλιτζανάκι του καφέ σάλτσα σόγιας\n-2 κουτ. γλυκού horseradish\nΣε μια κατσαρόλα με αλατισμένο νερό βράζετε το κουσκουσάκι μέχρι να φουσκώσει και να γίνει. Το σουρώνετε. Παράλληλα, σε μια άλλη κατσαρόλα με αλατισμένο νερό βράζετε τις φακές μέχρι να μαλακώσουν αλλά να μη διαλυθούν. Τις σουρώνετε κι αυτές.\nΣε μια σαλατιέρα ενώνετε το κουσκουσάκι με τις φακές και ανακατεύετε καλά. Ρίχνετε μέσα τα κρεμμυδάκια, το τριμμένο καρότο και τα φύλλα του δυόσμου. Ανακατεύετε καλά. Αν έχετε ευαίσθητο στομάχι, περνάτε τα κρεμμυδάκια από ένα ελαφρύ σοτάρισμα στο τηγάνι με λίγο ελαιόλαδο, πριν τα ανακατέψετε με τα υπόλοιπα υλικά.\nΕτοιμάζετε τη σάλτσα χτυπώντας στο μπλέντερ το ελαιόλαδο, τη σάλτσα σόγιας, το μέλι, το horseradish, αλατοπίπερο και τρεις κουταλιές της σούπας νεράκι μέχρι να ομογενοποιηθούν και περιχύνετε τη σαλάτα σας. Ανακατεύετε και σερβίρετε σε πιατέλα.\nΠροηγούμενο άρθρο Η Ξάνθη πρώτη στα τροχαία στην Περιφέρεια ΑΜ-Θ\nΕπόμενο άρθρο Σε «λίφτινγκ» στο ταρτάν και τους χώρους του ΔΑΚ σκοπεύει να προχωρήσει ο Δήμος Ξάνθης\n1 κιλό πατατούλες μικρές 1 κιλό κρεμμυδάκια στιφάδου 2-3 ντομάτες τριμμένες 1 κ.σ. πελτέ 1…\n4-5 μοσχαρίσιο κότσι σε φέτες 1 μεγάλο κρεμμύδι ροδέλες 4 σκελίδες σκόρδο ψιλοκομμένο 1 νε…


Pinterest: Τα Pins αποκτούν περισσότερες λεπτομέρειες! - Social Media Life\nPinterest: Τα Pins αποκτούν περισσότερες λεπτομέρειες!\nΗ λεπτομέρεια είναι που κάνει τη διαφορά και στο Pinterest το έχουν καταλάβει αυτό, γι’αυτό και δουλεύουν συνεχώς προσφέροντας νέες λειτουργίες στο Κοινωνικό Δίκτυο. Αυτή τη φορά η ομάδα του Pinterest μας παρουσιάζει μία λειτουργία για πιο χρήσιμα Pins, προσφέροντας περισσότερες λεπτομέρειες ανάλογα το θέμα του Pin.\nΤο Pinterest θέλει να είναι κάτι περισσότερο από εικόνες, θέλει να παρέχει και πληροφορία. Έτσι λοιπόν, μία νέα λειτουργία προσδίδει διάφορες πληροφορίες στα Pins, όπως συνταγές για Pins με φαγητά, τιμές για Pins με προϊόντα, συντελεστές μιας ταινίας για Pins με ταινίες.\nΒλέπετε μια εικόνα με ωραίο φαγητό; Από κάτω είναι πιθανό να μπορείτε να δείτε και πληροφορίες όπως χρόνος προετοιμασίας και υλικά. Εντυπωσιακό; Από την άλλη, ενδιαφέρεστε να αγοράσετε κάτι που είδατε; Από κάτω είναι πιθανό να μπορείτε να δείτε τη διαθεσιμότητα και την τιμή του.\nΑπό την Αρχική σας Σελίδα μπορείτε να καταλάβετε αν ένα Pin παρέχει πληροφορίες, μέσω του εικονιδίου του site από κάτω από αυτό. Αν υπάρχει εικονίδιο, τότε υπάρχουν και επιπρόσθετες πληροφορίες.\nΤο Pinterest έχει ξεκινήσει συνεργασία με διάφορα δημοφιλή Brands για Pins με επιπρόσθετες πληροφορίες και η λίστα αναμένεται να μεγαλώνει όσο περνάει ο καιρός. Αν έχετε κάποιο brand και θέλετε να συμμετάσχετε στο νέο εγχείρημα αυτό, τότε δείτε τη σελίδα αυτή.


ΝΥΚΤΟΒΙΑ ΠΛΑΣΜΑΤΑ – Cinemad\nAlexandros Romanos Lizardos January 12, 2017 ΚριτικηΝεες Ταινιες\nΣκηνοθεσια: Tom Ford\nΠαιζουν: Amy Adams, Jake Gyllenhaal, Michael Shannon\nΟι άνθρωποι που χάνουν τον ύπνο τους για παρατεταμένα χρονικά διαστήματα χωρίς ιδιαίτερο λόγο είναι νυκτόβια πλάσματα σε εύρεση νοήματος ζωής. Εκτός από τα πιθανά παθολογικά αίτια που ίσως προκαλούν αυτές τις αϋπνίες, ψυχαναγκαστικά εξωθούν τον εαυτό τους να «ξυπνήσει» από το λήθαργο που βαραίνει την καθημερινότητα τους. Η πρωταγωνίστρια της νέας ταινίας του Tom Ford, η Susan (Amy Adams) παραμένει σε συναισθηματική χειμέρια νάρκη. 20 (ίσως και 21) χρόνια μετά από το διαζύγιο της με τον πρώτο της σύζυγο (Τζέικ Τζίλενχαάλ) προετοιμάζει τον εαυτό της καρτερικά –και με στυλ- για να τιμωρηθεί. Η σχέση της με τον τωρινό άντρα της παρεπαίει όπως και η οικονομική του ευμάρεια. Για να αισθανθεί εκείνος επιτυχημένος, την κερατώνει μεθοδικά. Η Σούζαν που στερείται συναισθηματικής κατανόησης συστηματικά του θυμίζει ότι εκείνη δεν αντιμετωπίζει ούτε οικονομική κρίση στη δουλειά της ούτε κάποιας μορφής άλλη κρίση στην εξελικτική πορεία της καριέρας της. Ευνουχισμένος αυτός από τη συμπεριφορά της και αποφασισμένος να ξαναρχίσει από την αρχή -χωρίς όμως να εγκαταλείψει την έγγαμη βολή του-. Ακρωτηριασμένη αυτή από πραγματικά πάθη και όνειρα σε μία αποτυχημένη προσπάθεια να μη γίνει η μητέρα της, θα ανακαλέσει το παρελθόν της στις σελίδες ενός βιβλίου, όχι όμως ενός τυχαίου βιβλίου, αυτού που έγραψε και της αφιέρωσε ο πρώην της.\nΟ κομψός ελιτιστής Tom Ford μας υποδέχεται με μια στυλιστικά άψογη άκρως ναρκισιστική καταγραφή της υποκρισίας στον χώρο της τέχνης, από την εναρκτήρια σκηνή της ταινίας. Εκεί, υπερβολικά χοντρές και ιδιαίτερα ταλαιπωρημένες γυναίκες με έντονο μακιγιάζ σε μία πασαρέλα εθνικισμού γελοιοποιούνται –και γελοιοποιούν- την εικόνα της πατρίδας και της ομορφιάς. Τα γυμνά τους σώματα που θυμίζουν ξεπεσμένες μαζορέτες και επίθεση από βουβάλια έρχονται να σε στοιχειώσουν για το υπόλοιπο της ταινίας. Εκεί, οι σελίδες του βιβλίου που η Σούζαν διαβάζει με διάθεση αυτοκριτικής, μπορεί να μην μιλούν ξεκάθαρα για την απαράδεκτη στάση της στον παλιό της σύντροφο που απλά της είχε ζητήσει να τον αποδεχτεί και να τον αγαπήσει, θα γίνουν μαχαιριά στα πρέπει και τα θέλω της.\nΔυο ιστορίες εκτός διαδρομής που δεν θα συναντηθούν σε κανένα μονοπάτι: Ένα hillbilly θρίλερ και ένα φιλοσοφικό μελόδραμα, πλήρως αταίριαστα σε πρώτη ανάγνωση που ούτε καν από συνειρμό, θα βρουν τα αόρατα νήματα χρόνου για να λειτουργήσουν συμπληρωματικά το ένα στο άλλο. Εδώ όμως έρχεται η εμμονική σκηνοθετική δεξιοτεχνία που με το δράμα της απόρριψης και τη ροπή προς την υπερβολή και το τέλμα, θα πλέξει τα ασύνδετα και θα παράξει ένα μοναδικό πουλόβερ ανθρωπιάς και απανθρωπιάς που ζεσταίνει την παγωμένη καρδιά. Όσο η νύχτα μακραίνει και η μοναξιά ζυγώνει, αυτά τα νυκτόβια πλάσματα γίνονται ουράνια γιατί είναι σα χτυπημένα ζώα μπροστά από τα φώτα πορείας του αμαξιού που τα χτύπησε.\nΕυχαριστούμε τον Αλέξανδρο Ρωμανό Λιζάρδο για την ευγενική παραχώρηση της κριτικής του\nPrevious ArticleAdaptation Film Festival – Η Λογοτεχνια στον Κινηματογραφο\nIppokratis Dimitriadis March 3, 2017\nChristos Sfiatkos July 27, 2017


Η στιγμή που “κρατάει” | ebasket.gr\nΚεντρική Ελλάδα Εθνικές Η στιγμή που “κρατάει”\nΗ στιγμή που “κρατάει”\nΔημοσίευση στις 07/08 15:38\nΑποτέλεσε έναν εκ των στυλοβατών στην πορεία της Εθνικής Εφήβων μέχρι την τέταρτη θέση στο Παγκόσμιο και την κορυφή στο Ευρωπαϊκό Πρωτάθλημα, αποτελώντας σημείο αναφορά κάτω από τις ρακέτες μιας και λογίζεται ως ο κορυφαίος σέντερ στην ηλικία του. Ο Γιώργος Παπαγιάννης (περί ου ο λόγος), παραχώρησε συνέντευξη στην επίσημη ιστοσελίδα της ΕΟΚ, όπου αναφέρθηκε στα επιτεύγματα της “γαλανόλευκης” το φετινό καλοκαίρι, τα στοιχεία που θέλει να βελτιώσει ενώ ευχαρίστησε και δύο ανθρώπους που έχουν βοηθήσει για να έρθει η ομαδική και προσωπική καταξίωση ενώ ξεχώρισε και την αγαπημένη του στιγμή από το κλειστό του Βόλου.\n– To“τέταρτος στον κόσμο” δεν ακούγεται και τόσο άσχημο, αλλά εσάς φάνηκε να σας ενοχλεί. Τώρα που το βλέπεις από μια απόσταση, τι σκέφτεσαι;\n“Δεν είναι κακό σίγουρα, αλλά το μόνο που σκέφτομαι ότι είχαμε δυνατότητες να κατακτήσουμε ένα μετάλλιο. Και δυστυχώς δεν το καταφέραμε. Είχαμε την ευκαιρία μας”.\n– Το Πρωταθλητής Ευρώπης ακούγεται σίγουρα καλύτερο. Πόσο πολύ θέλατε αυτόν τον τίτλο;\n“Πάρα πολύ! Δεν ήταν η προσπάθεια του ενός καλοκαιριού. Για εμάς που ξέρουμε είναι ένας τίτλους που τον θέλαμε πάρα πολύ, γιατί ήταν ένας κόπος τεσσάρων χρόνων”.\n– Τι σημαίνει για εσάς τους τρεις, τον Χαραλαμπόπουλο, τον Σκουλίδα κι εσένα που βιώσατε όλη αυτή την προσπάθεια και των προηγούμενων χρόνων, να σηκώσετε μαζί την κούπα; Να ζήσετε αυτή τη στιγμή όπως τη ζήσατε;\n“Είναι μια στιγμή που δεν θα την ξεχάσει κανείς από τους τρεις μας. Είναι ένα συναίσθημα το οποίο ειλικρινά, δεν μπορείς να το περιγραψεις, αλλά να το ζήσεις. Να αφεθείς να το ζήσεις και τίποτα άλλο”.\n– Η κριτική που σας ασκήθηκε στην πρώτη φάση σας πλήγωσε; Ή σας ένωσε ακόμη περισσότερο;\n“Προσωπικά δεν με πείραξε καθόλου. Ήξερα τι δυνατότητες είχε η ομάδα. Αυτή η ομάδα μπορούσε να φτάσει ψηλά και το πίστευα σε κάθε στιγμή της πορείας μας. Ακόμη και όταν ήρθαν τα αρνητικά αποτελέσματα”.\n– Εσύ ένιωσες κάποια στιγμή πως το Ευρωπαϊκό θα μπορούσε να τελειώσει εκεί στην Α’ Φάση;\n“Όχι! Ειλικρινά, δεν ένιωσα ποτέ ότι το ταξίδι αυτό θα τελείωνε εκεί!”.\n– Θες να μας πεις τι άλλαξε από το πρώτο στο δεύτερο ημίχρονο στον τελικό; Τι σας αφύπνισε;\n“Άλλαξε το πάθος μας. Στο πρώτο ημίχρονο είχαμε μπει αγχωμένοι. Το αλλάξαμε στο δεύτερο με το πάθος μας. Προσωπικά, στο ημίχρονο κάθισα και σκέφτηκα ότι είναι το τρόπαιο που κυνηγάω εδώ και τόσα χρόνια. Έβγαλα λοιπόν ότι ενέργεια που είχε απομείνει. Ξεκίνησα πρώτα από την άμυνα και αυτό που έδωσε δύναμη και ψυχολογία και στην επίθεση”.\n– Αν έκλεινες τα μάτια για μια στιγμή ποια εικόνα από το Ευρωπαϊκό θα σου ερχόταν στο μυαλό; Εκτός από τη στιγμή που σηκώνετε την κούπα φυσικά.\n“Μία μόνο: Όταν βλέπω τους γονείς μου πάνω στην εξέδρα να μου λένε “το κατάφερες“. Αυτό…”.\n– Πολλές φορές μετά από μία τάπα έδειχνες να έχεις μεγαλύτερη ενέργεια στο παρκέ. Πόσο σημαντική είναι για σένα (και την ομάδα συνολικά) η άμυνα;\n“Πολύ! Πιστεύω άλλωστε πως η άμυνα είναι αυτή που με ανέδειξε το καλύτερο σέντερ. Πάντα ξεκινάω από εκεί! Είναι η βάση για όλα”.\n– Τι θα ήθελες να βελτιώσεις περισσότερο αυτή τη χρονιά;\n“Σίγουρα θα ήθελα να βελτιώσω το σώμα μου. Και γενικώς ότι πρέπει, για να με κάνει να αποκτήσω μια θέση στο ρόστερ του Παναθηναϊκού”.\n– Πόσο σημαντικές είναι οι “μικρές” εθνικές για εσάς; Ακόμη και για σένα που με τα 2.17 σου σίγουρα θα ξεχώριζες…\n“Οι Εθνικές Ομάδες είναι η Ελλάδα. Είναι η υπερηφάνεια που έχεις να είσαι Έλληνας αυτό σημαίνει “μικρή” Εθνική για όλους εμάς”.\n– Πόσο βάρος μπορεί να είναι στους ώμους σου, όλες αυτές οι προσδοκίες που υπάρχουν στο πρόσωπό σου;\n“Υπάρχει κάποιο βάρος, αλλά αν θες να πετύχεις θα πρέπει να το αντιμετωπίσεις, θα πρέπει να ζεις με αυτό. Όλα είναι μέρος της διαδικασίας. Έτσι τα αντιμετωπίζω”.\n– Κάποιες φορές έδειχνες εκνευρισμένος και πολλοί θα μπορούσαν να το παρεξηγήσουν. Αν κάποιος σε άκουγε, συχνά τα είχες με τον εαυτό σου. Πόσο αυστηρός είσαι με τον Γιώργο;\n“Είμαι, αλλά όχι πολύ. Όλοι τα βάζουμε με τον εαυτό μας αν κάνουμε κάποιος λάθος. Δεν είμαι πολύ αυστηρός όμως, γιατί ποτέ δεν πρέπει να κάνεις κακό στο ίδιο σου τον εαυτό”.\n– Πόσο σημαντική είναι η λέξη οικογένεια; Κι εσύ την ομάδα, τους συμπαίκτες σου, οικογένεια τους χαρακτήρισες…\n“Είμαστε μαζί τόσα χρόνια. Συναντιόμαστε, βρισκόμαστε χρόνια ολόκληρα. Όταν βλέπεις το κάθε παιδί εδώ και τόσα χρόνια και δημιουργούνται δεσμοί, πιστεύω ο καθένας σε αυτήν την ομάδα την χαρακτηρίζει οικογένεια”.\n– Ευχαρίστησες τους συμπαίκτες σου, τους προπονητές σου, την οικογένειά σου. Υπάρχει κάποιος άλλος στον οποίο θα ήθελες να πεις ένα “ευχαριστώ”;\n“Ναι. Στον κόουτς Μανουσέλη, γιατί ήταν ένας από τους ανθρώπους που με βοήθησε να πετύχω στόχους, αλλά και τον Θωμά Νίκου, ο οποίος ήταν ένας από τους βασικούς κρίκος της επιτυχίας αυτής”.\nΠροηγούμενο Ευχές σε Σπανούλη-“Περπε”\nΕπόμενο Η διάψευση του “Παπ”


«Σε βλέπει ο Ελευθερόπουλος και…τρέμει» (VIDEO) – Enwsi.gr\n«Σε βλέπει ο Ελευθερόπουλος και…τρέμει» (VIDEO)\nΣταύρος Καζαντζόγλου 31/01/2020 09:40\t1 Σχόλιο\nΟ Ανατολάκης γλιστρούσε και δεν προλάβαινε να καταλάβει τι έγινε, ο Ελευθερόπουλος άκουγε το όνομα του να γίνεται σύνθημα και ο Νικολαϊδης σκαρφάλωνε στα κάγκελα της σκεπαστής μια μέρα σαν σήμερα πριν από 21 χρόνια\nΤα τέλη της δεκαετίας του ’90 δεν είχαν πολλούς τίτλους για την ΑΕΚ – τουλάχιστον όχι όσους άξιζε βάσει της ομάδας που είχε – αλλά περιείχαν δεκάδες…πάρτι με προσκεκλημένο τον ΟΣΦΠ. Οι αγώνες με την ομάδα του θείου που είχε αρχίσει ήδη να καταδυναστεύει το ελληνικό ποδόσφαιρο έκαναν πάντα τη διαφορά και έδιναν απόλαυση στον κόσμο της ΑΕΚ. Όπως αυτός που συνέβη μια μέρα σαν σήμερα πριν από 21 χρόνια.\nΗ ΑΕΚ υποδέχθηκε τον ΟΣΦΠ στην κατάμεστη Νέα Φιλαδέλφεια. Στην ομάδα υπήρχε άλλη αύρα, καθώς είχε επιστρέψει ο Δημήτρης Μελισσανίδης στην ηγεσία και είχε αναλάβει προπονητής ο Ολεγκ Μπλαχίν. Το ντέρμπι, κράτησε μόνο για λίγο. Με τη συμπλήρωση 10’ στην αναμέτρηση, ο Ντανιέλ Μπατίστα πηδούσε στον…Θεό και εκμεταλλευόταν άριστα τη σέντρα του Κασάπη, ανοίγοντας το σκορ.\nΠριν προλάβουν να συνειδητοποιήσουν τι ακριβώς έπαθαν και δίχως να υπάρξει ουσιαστική αντίδραση, ήρθε το τελικό χτύπημα. Ο Νικολαϊδης πήρε τη μπάλα έξω από τη περιοχή, έκανε κάποια γκελάκια αφήνοντας άγαλμα τον Ανατολάκη και με οβίδα την κάρφωσε στα δίχτυα του Ελευθερόπουλου. Με την ίδια ορμή ξεχύθηκε και σκαρφάλωσε ψηλά στην σκεπαστή και έγινε ένα με τους φίλους της ΑΕΚ, που έβγαλαν το συνθηματάκι: «σε βλέπει ο Ελευθερόπουλος και τρέμει, γεια σου Ντέμη, γεια σου Ντέμη».\nΕτικέτες αεκ ελευθερόπουλος μπατίστα Νικολαίδης ολυμπιακός


Και ενδιαφέρον, και πιο ανταγωνιστικό, το είπε και ο Κέρκεζ… | Goal News Cy\nΚυπριακό Πρωτάθλημα ΠοδοσφαίρουΑ' ΚΑΤΗΓΟΡΙΑΚαι ενδιαφέρον, και πιο ανταγωνιστικό, το είπε και ο Κέρκεζ…\nΚυπριακό Πρωτάθλημα ΠοδοσφαίρουΑ' ΚΑΤΗΓΟΡΙΑΑΛΛΕΣ ΕΙΔΗΣΕΙΣΑπόψεις | Αθλητικοί Αρθρογράφοι της ΚύπρουΚΑΛΛΗΣ\nΚαι ενδιαφέρον, και πιο ανταγωνιστικό, το είπε και ο Κέρκεζ…\nΣτις 7 Νοεμβρίου 2018, μέσω αυτής της στήλης, αρθρογράφησα υπέρ της καθιέρωσης του πρωταθλήματος των 12 ομάδων (διαβάστε εδώ). Ήταν με το πέρας της 8ης αγωνιστικής, με τίτλο: «Καθιερώστε το, μην το συζητήσετε καν». Απευθυνόμουν στην ηγεσία της ΚΟΠ, η οποία σε καμιά περίπτωση δεν θα πρέπει να ενδώσει στις πιέσεις κάποιων «μικρών» που έχουν βλέψεις για αύξηση και πάλι των ομάδων του πρωταθλήματος Α’ Κατηγορίας.\nΜε το πέρας της 12ης αγωνιστικής, ήλθε και η τοποθέτηση του Ντούσαν Κέρκεζ, του προπονητή της ΑΕΛ. Χαρακτηριστική, που στέλνει μήνυμα προς κάθε κατεύθυνση. «Στα έντεκα χρόνια που είμαι στην Κύπρο, το πρωτάθλημα με 12 ομάδες είναι το πιο ενδιαφέρον και πιο ανταγωνιστικό». Θέση την οποία θεωρώ πως, συμμερίζονται όλοι οι συνάδελφοί του αλλά και οι ποδοσφαιριστές. Γενικότερα ο κάθε φίλαθλος.\nΠιστεύω πως δεν υπάρχει άνθρωπος στην Κύπρο που θέλει το καλό του ποδοσφαίρου μας και δεν έχει την ίδια άποψη. Πόσο μάλλον η ηγεσία της Ομοσπονδίας, που έχει ως στόχο την αναβάθμιση του προϊόντος της. Ότι δεν πάει ο κόσμος στα γήπεδα δεν έχει να κάνει με το θέαμα και το ενδιαφέρον του πρωταθλήματος αλλά με ένα σωρό άλλους λόγους, που είναι καλό να απασχολήσουν. Όχι, όμως, η αύξηση των ομάδων.\nΠαίζει ο πρώτος με τον τελευταίο, (όπως έγινε προχθές στο Τσίρειο μεταξύ ΑΕΛ και Ερμή) και δεν μπορεί να είσαι σίγουρος για τον νικητή, έστω κι αν υπάρχει το θεωρητικό φαβορί. Βλέπουμε να γίνεται «μάχη» για είσοδο στην εξάδα, με παραδοσιακά μεγάλες ομάδες να κινδυνεύουν να μείνουν εκτός για πρώτη φορά.\nΕπίσης, ξεχωριστό ενδιαφέρον παρουσιάζει η προσπάθεια ομάδων για αποφυγή του υποβιβασμού. Όσο πιο λίγες οι ομάδες τόσο μικρότερες και οι διαφορές. Η αίγλη του πρωταθλήματος είναι μεγαλύτερη, πόσο μάλλον όταν θα εισέλθουμε στη Β’ φάση, με τη διαφορά δυναμικότητας να είναι σε μια λεπτή γραμμή. Και κάτι ακόμα, ίσως και το πιο σημαντικό, με αυτό τον τρόπο αυξάνεται και η αξιοπιστία του πρωταθλήματος.


Ολυμπιακός: Με τις μεταγραφές και 4-4-2 - ILARISSA.GR\nΑρχική Αθλητισμός Ολυμπιακός: Με τις μεταγραφές και 4-4-2\nΟλυμπιακός: Με τις μεταγραφές και 4-4-2\n10 Φεβρουαρίου 2021: 09:39\nΕχει πολύ μεγάλη σημασία για τον Ολυμπιακό το αποτέλεσμα του αγώνα (10/2, 21.30, Cosmote Sport 1) με τον Άρη στο “Γεώργιος Καραϊσκάκης”. Έχει να μετρήσει πολλά περισσότερα από μία -πιθανή- νίκη ο Πέδρο Μαρτίνς. Ξεκάθαρα αυτό είναι το πρώτο ζητούμενο, με όσο το δυνατόν καλύτερο σκορ, ενόψει της ρεβάνς στο “Κλεάνθης Βικελίδης” και φόντο μια θέση στα ημιτελικά του Κυπέλλου.\nΟ Πορτογάλος τεχνικός, ωστόσο, είναι υποχρεωμένος να κάνει και ορισμένες δοκιμές, όχι μόνο για το κυριακάτικο ντέρμπι με τον Παναθηναϊκό στη Λεωφόρο, αλλά κυρίως για την εντός έδρας αναμέτρηση της επόμενης Πέμπτης (18/2) με την Αϊντχόφεν.\nΜε δεδομένες τις απουσίες λόγω τιμωρίας του Ρούμπεν Σεμέδο και του Ραφίνια, ο οποίος αποτελεί ούτως ή άλλως παρελθόν, ο κόουτς των “ερυθρολεύκων” θα πρέπει να μοντάρει νέα ενδεκάδα κι αυτό σκοπεύει να κάνει αρχής γενομένης από την αναμέτρηση με τους “κίτρινους” του Άκη Μάντζιου.\nΣύμφωνα με τη χθεσινό δοκιμή στις εγκαταστάσεις του Ρέντη, πρόθεση της τεχνικής ηγεσίας είναι να έχει και τον Κένι Λαλά στο δεξί άκρο της άμυνας ως βασικό, στο ντεμπούτο του με τα χρώματα της ομάδας, αλλά και τον Σωκράτη Παπασταθόπουλο ως στόπερ πλάι στον Ουσεϊνού Μπα. Να θυμίσουμε ότι ο πρώην παίκτης της Άρσεναλ αγωνίστηκε δίπλα στον Σεμέδο για ένα ημίωρο, κόντρα στον ΟΦΗ, ως αριστερός κεντρικός αμυντικός.\nΘα έχει ενδιαφέρον, λοιπόν, να δούμε και πως θα λειτουργήσει αυτό το νέο δίδυμο, αλλά και πως θα τοποθετηθεί στο γήπεδο. Το ποιος θα αναλάβει το ρόλο του κουμανταδόρου το γνωρίζουμε (Σωκράτης), αλλά έχει μεγάλη σημασία πως θα κουμπώσει με τους διπλανούς του, αλλά κι όλη η γραμμή συνολικά. Κάτω από τα δοκάρια αντί του Ζοζέ Σα, θα βρίσκεται ο Κρίστινσον, ο οποίος τα πήγε εξαιρετικά στα ματς της προηγούμενης φάσης με τον Παναιτωλικό, διατηρώντας ανέπαφη την εστία του. Στο αριστερό άκρο της άμυνας θα ξεκινήσει ο Χοσέ Χολέμπας, αντί του Ρέαμπτσιουκ.\nΟ Πέδρο Μαρτίνς σκοπεύει να παρατάξει την ομάδα του με 4-4-2, κάτι που έγινε και στα ματς της προηγούμενης φάσης. Την 4άδα της μεσαίας γραμμής αναμένεται να σχηματίσουν οι Μπουχαλάκης, Τιάγκο, Ραντζέλοβιτς, Βρουσάι, ενώ στην επίθεση θα ξεκινήσουν οι Χασάν, Κάιπερς.\nΣτις επιλογές του Πέδρο Μαρτίνς για την αποψινή αναμέτρηση βρίσκονται και οι Τζολάκης, Καραργύρης, Ντρέγκερ, Σεμέδο, Ρέαμπτσιουκ, Καμαρά, Μασούρας, Σουρλής, Φορτούνης, Ελ Αραμπί. Δεν συμπεριλήφθηκαν στην αποστολή του Ολυμπιακού για λόγους ξεκούρασης οι Ζοσέ Σα, Ματιέ Βαλμπουενά, Μπρούμα και Γιαν Εμβιλά.\nΠροηγούμενο άρθροΜε τον Υφυπουργό Περιβάλλοντος Γιώργο Αμυρά ο Δήμαρχος Τεμπών Γιώργος Μανώλης\nΕπόμενο άρθροΤα νερά, ο «δικός» μας χρυσός


Φοιτήτρια του ΕΑΠ ανάμεσα στους νικητές των Κρατικών Βραβείων Λογοτεχνίας\n11:06 - Τετάρτη, 06 Δεκεμβρίου 2017\nΤο Ελληνικό Ανοικτό Πανεπιστήμιο, με ιδιαίτερη χαρά ανακοινώνει ότι ανάμεσα στους νικητές των Κρατικών Βραβείων Λογοτεχνίας 2016, βραβεύτηκε η κα Σοφία Κολοτούρου, φοιτήτρια στο Μεταπτυχιακό Πρόγραμμα του ΕΑΠ "Δημιουργική Γραφή". Η κα Κολοτούρου έλαβε εξ ημισείας το Κρατικό Βραβείο Ποίησης για την ποιητική συλλογή «Η τρίτη γενιά» (εκδ. Τυπωθήτω).\nΤόσο ο Πρόεδρος, όσο και τα μέλη της Διοικούσας Επιτροπής εκφράζουν τα θερμά τους συγχαρητήρια στην κα Κολοτούρου και της εύχονται ακόμη περισσότερες επιτυχίες στην ποίηση, στη λογοτεχνία αλλά και στο ακτιβιστικό της έργο.\nΛίγα λόγια για την Σοφία Κολοτούρου:\nΗ Σοφία Κολοτούρου γεννήθηκε στην Αθήνα το 1973. Σπούδασε στην Ιατρική Σχολή του Πανεπιστημίου Κρήτης. Πήρε το πτυχίο της το 1998 και στη συνέχεια ειδικεύτηκε επί πενταετία στην Κυτταρολογία στα νοσοκομεία Πανεπιστημιακό Ηρακλείου Κρήτης και Άγιος Σάββας Αθηνών.\nΤα τελευταία χρόνια ασχολείται με μεταφράσεις και επιμέλειες ιατρικών βιβλίων (αφού πρώτα παρακολούθησε σχετικά σεμινάρια) και ακόμη με τη συγγραφή βιβλίων (πεζά και ποίηση). Παρακολούθησε για ένα χρόνο μαθήματα στο Ελληνικό Ανοικτό Πανεπιστήμιο, στον τομέα του Ελληνικού πολιτισμού, ενώ σήμερα φοιτεί στο μεταπτυχιακό πρόγραμμα Δημιουργική Γραφή του ιδίου πανεπιστημίου.\nΕχει αναπτύξει ακτιβιστική δραστηριότητα πάνω στα προβλήματα ακοής και ειδικότερα στην μεταγλωσσική κώφωση, από την οποία πάσχει και η ίδια. Έχει απωλέσει πλήρως την ακοή της, αλλά όχι και την ικανότητα της ομιλίας. Επικοινωνεί διαβάζοντας τα χείλη των συνομιλητών και απαντάει με προφορικό λόγο, ενώ δεν γνωρίζει τη νοηματική γλώσσα. Επισκέπτεται σχολεία και πανεπιστημιακά ιδρύματα και μιλάει με τους μαθητές και σπουδαστές πάνω στα θέματα που αφορούν τα προβλήματα ακοής και ειδικότερα τη μεταγλωσσική κώφωση. Τον Μάρτη του 2011 δημιούργησε στο facebook ομάδα συζητήσεων για τα προβλήματα ακοής με την επωνυμία ΚΟΥΦΟΧΩΡΙΟ, η οποία σήμερα αριθμεί πάνω από 1600 μέλη και έχει αναπτύξει πολλές δραστηριότητες για την υποστήριξη της μεταγλωσσικής κώφωσης.\nΔιακρίσεις\tΦοιτητές ΕΑΠ


Κακοκαιρία Ελπίδα: Ξενοδόχος δεν τους άφησε να μείνουν σε δωμάτιο γιατί είχαν σκύλο - Suxnotita.gr\nΑρχική ΕΛΛΑΔΑ Κακοκαιρία Ελπίδα: Ξενοδόχος δεν τους άφησε να μείνουν σε δωμάτιο γιατί είχαν...\n«Θα κάνω μήνυση και αγωγή ένα πολύ μεγάλο ποσό γιατί με έχουν ξεφτιλίσει παντού. Έχω δεχτεί άπειρα απειλητικά χλευαστικά μηνύματα. Αυτά θα τα εξετάσει ο εισαγγελέας. Τα χρήματα που θα βγάλω θα είναι περισσότερα από αυτά που έχω χάσει. Είχα βαθμολογία του ξενοδοχείου 4 και τώρα είναι 2!Πώς θα βάλω 1 η ώρα τη νύχτα ένα σκυλί που γαβγίζει λυσαλλέα σε ένα ξενοδοχείο που κοιμούνται ταλαιπωρημένοι άνθρωποι; Ένας σκύλος τέρας, μεγάλο γομάρι τριχωτό με 0 βαθμούς Κελσίου τι θα πάθαινε; Άνθρωποι ιδιόρρυθμοι που θέλανε ντε και καλά να κοιμηθούν με το σκυλί τους» είπε ο ιδιοκτήτης του ξενοδοχείου, Νίκος Παπαναστασίου.\nΠροηγούμενο άρθροAustralian Open: Ο Μεντβέντεφ ανέφερε το όνομά του Τζόκοβιτς και γιούχαρε το γήπεδο\nΕπόμενο άρθροΣοκαριστικό βίντεο με απαγωγή στη μέση του δρόμου\nΜαρσέιγ – ΠΑΟΚ: Ένταση μεταξύ των οπαδών και χημικά από την αστυνομία – Δείτε...